tripathysagar/odia_wiki huggingface dataset:
ଗୁରୁ ବସବ ବା ବସବେଶ୍ୱର ଏକ ଦାର୍ଶନିକ ତଥା ସମାଜ ସୁଧାରକ । ସେ ହିନ୍ଦୁ ଧର୍ମରେ ଥିବା ଜାତି ପ୍ରଥା ଭଳି କୁବ୍ୟବସ୍ଥା ବିରୁଦ୍ଧରେ ସ୍ୱର ଉତ୍ତୋଳନ କରି ସଂଘର୍ଷ ଆରମ୍ଭ କରିଥିଲେ । ସାମଜିକ୍ତା ସୁଧାର କ୍ଷେତ୍ରରେ ତାଙ୍କର ଅବଦାନ ନିମନ୍ତେ ସେ ବିଶ୍ୱ ଗୁରୁ ଏବଂ ଭକ୍ତି ଭଣ୍ଡାରୀ ନାମରେ ମଧ୍ୟ ପରିଚିତ । ସେ ଜାତି, ଧର୍ମ ,ଲିଙ୍ଗ ଏବଂ ସାମଜିକ ସ୍ଥିତି ନିର୍ବିଶେଷରେ ସମସ୍ତଙ୍କୁ ସାମାଜିକ କ୍ଷେତ୍ରରେ ସମାନ ଅବସର ଦେବାକୁ ଦାବୀ କରୁଥିଲେ ଏବଂ ଏହି ସାମାଜିକ ସଂସ୍କାର ନିମନ୍ତେ ଆନ୍ଦୋଳନ ମଧ୍ୟ କରିଥିଲେ । ଗୁରୁ ବସବେଶ୍ୱରଙ୍କ ଅନୁଗାମୀମାନେ ବସବ ଧର୍ମର ଅନୁଗାମୀ ବା ଲିଙ୍ଗାୟତ ବା ଲିଙ୍ଗାବତ ନାମରେ ପରିଚିତ । ଲିଙ୍ଗାୟତ ବା ବୀରଶୈବ୍ୟମାନେ ପାରମ୍ପରିକ ଭାବେ ବିଶ୍ୱାସ କରନ୍ତି ଯେ ବସବେଶ୍ୱର ହିଁ ହେଉଛନ୍ତି ତାଙ୍କ ମତବାଦ ବା ଧର୍ମର ପ୍ରତିଷ୍ଠାତା । ତେବେ କେତେକ ଆଧୁନିକ ବିଦ୍ୱାନମାନଙ୍କ ମତରେ, କାଳଚୁରୀ ଶୀଳାଲେଖ ଅଧ୍ୟୟନ ପୂର୍ବକ ଦର୍ଶାଇଛନ୍ତି ୟେ ବସବେଶ୍ୱର ହେଉଛନ୍ତି ଦ୍ୱାଦଶ ଶତାବ୍ଦୀର ଏକ କବି ତଥା ଦାର୍ଶନିକ ଯିଏକି ବହୁ ପୂର୍ବରୁ ରହି ଆସିଥିବା ଲିଙ୍ଗାୟତ ବା ବୀରାଶୈବ୍ୟ ମତବାଦୀଙ୍କ ମତର ପ୍ରଚାର ପ୍ରସାର ତଥା ଲିଙ୍ଗାୟତ ମାନଙ୍କ ଉନ୍ନତି ସାଧନ କରିଥିଲେ । ପ୍ରାରମ୍ଭିକ ଜୀବନ ଗୁରୁ ବସବେଶ୍ୱର ୧୧୦୫ ମସିହାରେ ଅର୍ଥାତ ହିନ୍ଦୁ କ୍ୟାଲେଣ୍ଡର ଅନୁସାରେ ଆନନ୍ଦ ନାମ ସମ୍ବତ୍ସର, ବୈଶାଖ ମାସ, ଅକ୍ଷୟ ତୃତୀୟା ତିଥି, ରୋହିଣୀ ନକ୍ଷତ୍ରରେ ଉତ୍ତର କର୍ଣ୍ଣାଟକର ଏକ ଛୋଟ ସହର ବାସବନ ବାଗେୱାଡି ନାମକ ଏକ ଛୋଟ ସହରରେ ଏକ କମ୍ମା ବ୍ରହ୍ମଣ ପରିବାରରେ ଜନ୍ମ ଗ୍ରହଣ କରିଥିଲେ । କୃଷ୍ଣା ନଦୀ କୂଳରେ କୁଡାଲସଙ୍ଗାମ ନାମକ ଏକ ଗ୍ରାମରେ ତାଙ୍କ ପିଲାଦିନ କଟିଥିଲା । ସଙ୍ଗମେଶ୍ୱର ତଥା ତଦ୍‌ ସନ୍ନିକଟ ଏକ ଶୈବ ବିଦ୍ୟାଳୟରେ ଏକ ହିନ୍ଦୁ ମନ୍ଦିରରେ ସେ ୧୨ ବର୍ଷ କାଳ ଶିକ୍ଷା ଅଧ୍ୟୟନ କରିଥିଲେ । ବାସବ ତାଙ୍କ ମାତୃ କୁଳର ଏକ ସମ୍ପର୍କୀୟା, ଗଙ୍ଗମ୍ବିକେ ନାମ୍ନୀ ଏକ ମହିଳାଙ୍କୁ ବିବାହ କରିଥିଲେ । ତାଙ୍କ ପିତା ଥିଲେ ବିଜାଲାର କଳଚୁରୀ ରାଜାଙ୍କ ପ୍ରୋଭିନ୍‌ସିଆଲ ପ୍ରାଇମ ମିନିଷ୍ଟର । ତେବେ ବସବ ରାଜାଙ୍କ ଦରବାରରେ ଏକ ହିସାବ ରକ୍ଷକ ଭାବେ କାମ କରିବା ଆରମ୍ଭ କଲେ । ତାଙ୍କ ମାମୁଁଙ୍କ ମୃତ୍ୟୁ ପରେ ରାଜାଙ୍କ ନିମନ୍ତ୍ରଣ କ୍ରମେ ସେ ରାଜାଙ୍କ ମୁଖ୍ୟ ମନ୍ତ୍ରୀ ଭାବେ କାର୍ଯ୍ୟଭାର ସମ୍ଭାଳିଲେ । ରାଜା ମଧ୍ୟ ବସବଙ୍କ ପଦ୍ମାବତୀ ନାମ୍ନୀ ଭଉଣିଙ୍କୁ ବିବାହ କରିଥିଲେ । ରାଜାଙ୍କର ମୁଖ୍ୟ ମନ୍ତ୍ରୀଭାବେ କାର୍ଯ୍ୟଭାର ସମ୍ଭାଳିବା ପରେ ସେ ରାଜ୍ୟରେ ସାମାଜିକ ସୁଧାର ଆଣିବା ସହ ଶୈବ ଧର୍ମର ଉତଥାନ ପାଇଁ ଅନେକ ପଦେକ୍ଷେପ ନେଲେ ଏବଂ ରାଜକୋଷରୁ ଏଥି ନିମିତ୍ତ ପ୍ରଚୁର ଅର୍ଥ ବ୍ୟୟ କଲେ । ତାଙ୍କ ସମୟରେ ସେ ଜାଙ୍ଗାମ ଜାତିର ପ୍ରପୀଡିତ ଲୋକଙ୍କୁ ସାମଜିକ ସ୍ୱୀକୃତି ଦେବା ସହ ସେମାନଙ୍କର ସାମାଜିକ ଏବଂ ଆର୍ଥିକ ଅବସ୍ଥାର ଉନ୍ନତି ନିମନ୍ତେ ଧ୍ୟାନ ଦେଇଥିଲେ । ତାଙ୍କ ସମୟରେ ସେ ଏକ ଅଭିନବ ଅନୁଷ୍ଠାନର ସୂତ୍ରପାତ କରିଥିଲେ ଯାହାର ନାମ ଥିଲା ଅନୁଭବ ମାଣ୍ଟପ   । ଏହା ଥିଲା ଏକ ସାଧାରଣ ଜନ ସଭା ଯେଉଁଥିରେ ଦୂର ଦୂରାନ୍ତରୁ ବିଭିନ୍ନ ବର୍ଗର ପୁରୁଷ ତଥା ସ୍ତ୍ରୀ ଆସି ଯୋଗ ଦେଉଥିଲେ ଏବଂ ସେଠାରେ ଧାର୍ମିକ, ଆର୍ଥିକ ଏବଂ ସାମାଜିକ ସମସ୍ୟା ନେଇ ଖୋଲା ଆଲୋଚନା ହେଉଥିଲା । ସେ ମଧ୍ୟ ଲୌକିକ ଭାଷାରେ କବିତା ରଚନା ମାଧ୍ୟମରେ ଧାର୍ମିକ ଚିନ୍ତାଧାରା ତଥା ସାମାଜିକ ସନ୍ଦେଶ ବିତରନ କରୁଥିଲେ । ତାଙ୍କ ରଚନା ମଧ୍ୟରେ  " "    ଅତ୍ୟନ୍ତ ଲୋକପ୍ରିୟତା ଲାଭ କରିଥିଲା । ସମାଜ ସଂସ୍କାର ବସବଙ୍କ ମତ ଥିଲା, ଜାତି ଧର୍ମ ତଥା ବର୍ଣ୍ଣ ନିର୍ବିଶେଷରେ ସମସ୍ତ ମଣିଷ ସମାନ ଏବଂ କର୍ମ ଭେଦରେ କହି ବି ଅନ୍ୟଠାରୁ ନ୍ୟୂନ ନୁହଁ । କେବଳ ମଣିଷର ଜନ୍ମ ନୁହେଁ, ମଣିଷର କର୍ମ ହିଁ ତାହାର ସାମାଜିକ ସ୍ଥିତି ତଥା ମଣିଷ ପଣିଆ ସ୍ଥିର କରିଥାଏ ।
ସେକ୍ରେନି, ଯାହାକୁ ସୋକ୍ରେ-ଏନ୍ ଏବଂ ଫୋସାନି ନାମରେ ମଧ୍ୟ ଜଣାଶୁଣା, ଉତ୍ତର-ପୂର୍ବ ଭାରତୀୟ ନାଗାଲାଣ୍ଡରେ ଆୟୋଜିତ ହୋଇଥିବା ଅନେକ ପର୍ବ ମଧ୍ୟରେ ଅଙ୍ଗାମି ନାଗଙ୍କର ଏକ ପ୍ରମୁଖ ବାର୍ଷିକ ଉତ୍ସବ ଅଟେ । ଅଙ୍ଗାମି ଜନଜାତି ସଂଗଠନର ତତ୍ତ୍ୱବଧାନରେ  "କେଜେ"   (ସାଧାରଣତଃ ଗ୍ରେଗୋରିଆନ୍ କ୍ୟାଲେଣ୍ଡରରେ ୨୫ ଫେବୃଆରୀ ଅନୁରୂପ)ର ୨୫ ତମ ଦିନରୁ ଏହା ଦଶ ଦିନ ପର୍ଯ୍ୟନ୍ତ ପାଳନ କରାଯାଏ  । ଅତୀତର ସମସ୍ତ ପାପ ଧୋଇବା ପାଇଁ ଏହା ଏକ  ଶୁଦ୍ଧ ପର୍ବ  । ଏହି ଉତ୍ସବର ଉଦ୍ଦେଶ୍ୟ ହେଉଛି ଗାଁର  ଶରୀର ଏବଂ ଆତ୍ମା କୁ ପରିଷ୍କାର କରି ନାଗଲାଣ୍ଡର ସମସ୍ତ ସମ୍ପ୍ରଦାୟ ମଧ୍ୟରେ ଏକତା ଆଣିବା । ଏହା ମଧ୍ୟ ଯୁବକମାନଙ୍କୁ ବୟସ୍କ ହେବା ପର୍ଯ୍ୟନ୍ତ ଗ୍ରହଣୀୟ ହୋଇଥାଏ ଏବଂ ଏହାକୁ  "ଅଙ୍ଗାମିର ପରିଚୟ ଚିହ୍ନ"  ଭାବରେ ବିବେଚନା କରାଯାଏ । ଆଦିବାସୀମାନଙ୍କ ମଧ୍ୟରେ ଖ୍ରୀଷ୍ଟିଆନ ଧର୍ମ ଗ୍ରହଣକାରୀମାନେ ଧୀରେ ଧୀରେ ଏହି ରୀତିନୀତିକୁ ପ୍ରତ୍ୟାଖ୍ୟାନ କଲେ । ବିବରଣୀ ସେକ୍ରେନି ହେଉଛି ଏକ ଯୌଗିକ ଶବ୍ଦ ଯାହା ସେକ୍ରେଙ୍କଦ୍ୱାରା ଗଠିତ ହୋଇଛି ଯାହାର ଅର୍ଥ ହେଉଛି  "ପବିତ୍ରତା"  ଏବଂ ନିଇର ଅର୍ଥ ହେଉଛି  "ପର୍ବ"  । ଉତ୍ସବର କ୍ୟାଲେଣ୍ଡର କୃଷି ଚକ୍ର ସହିତ ଜଡ଼ିତ, ଯାହା ଗାଁଠାରୁ ଭିନ୍ନ ହୋଇଥାଏ । ଏହିପରି, ଡିସେମ୍ବର - ମାର୍ଚ୍ଚ ମାସ ମଧ୍ୟରେ ଏହି ଉତ୍ସବ ଅନୁଷ୍ଠିତ ହୁଏ, ଏବଂ ଅବଧି ମଧ୍ୟ ଦଶରୁ ପନ୍ଦର ଦିନ ମଧ୍ୟରେ ବଦଳିଥାଏ । ଗ୍ରେଗୋରିଆନ କ୍ୟାଲେଣ୍ଡର ଅନୁଯାୟୀ ଏହି ଉତ୍ସବ ସାଧାରଣତ ୨୫ ଫେବୃଆରୀରୁ ଆରମ୍ଭ ହୋଇଥାଏ । ଏହାକୁ ଉଭୟ କ୍ରୁନା ଅଙ୍ଗାମି / ପୁଫସାନା ଏବଂ ଖ୍ରୀଷ୍ଟିଆନ ଅଙ୍ଗାମି ପାଳନ କରନ୍ତି । ଖ୍ରୀଷ୍ଟିଆନ ଗ୍ରାମବାସୀଙ୍କ ପାଇଁ ଅବଧି ପାଞ୍ଚ ଦିନକୁ ହ୍ରାସ କରାଯାଇଛି ଯେଉଁମାନେ ପୂର୍ବରୁ ଖ୍ରୀଷ୍ଟିଆନ ଧର୍ମ ଗ୍ରହଣ କରିଥିଲେ କିନ୍ତୁ ସମାନ ଜାତିର ଥିଲେ; ସେମାନେ ଉତ୍ସବରେ ଅଂଶଗ୍ରହଣ କରନ୍ତି କିନ୍ତୁ ସେମାନେ ଏହା ସହିତ ଜଡ଼ିତ କୌଣସି ରୀତିନୀତି ଅନୁସରଣ କରନ୍ତି ନାହିଁ । ରୀତିନୀତି ଏହି ଉତ୍ସବ ସହିତ ଅନେକ ରୀତିନୀତି ଏବଂ ସମାରୋହ ଜଡ଼ିତ । କେଜି ନାମରେ ଜଣାଶୁଣା ପ୍ରଥମ ଦିନରେ, ଲୋକମାନେ ଜୁମୋ ନାମକ ଏକ ହାଣ୍ଡିରୁ ଟଣାଯାଇଥିବା ଚାଉଳ ପାଣିରେ ନିଜକୁ ଛିଞ୍ଚିଥିଲେ । ପାଣି ବୁନ୍ଦା ପ୍ରଥମେ ପତ୍ରରେ ସଂଗୃହିତ ହୁଏ, ଏବଂ ଘରର ମୁଖ୍ୟ ମହିଳା ସମ୍ମାନର ସହିତ ଘରର ତିନୋଟି ମୁଖ୍ୟ ସ୍ତମ୍ଭରେ ପତ୍ରଗୁଡିକ ଠିକ କରନ୍ତି । ଏହା ପରେ ଲୋକମାନେ ସ୍ନାନ କରିବା ପାଇଁ କୂଅରେ ଏକତ୍ରିତ ହୁଅନ୍ତି । ଦ୍ୱିତୀୟ ଦିନରେ ଗାଁର ଯୁବକମାନେ ଗାଧୋଇବା ପାଇଁ ଗାଁରେ ଏକାଠି ହୁଅନ୍ତି । ସେମାନେ ନିଜକୁ ଦୁଇଟି ନୂତନ ଶାଲ ସହିତ ସଜାନ୍ତି, ଏବଂ ତା ପରେ ରୀତିନୀତି ଅନୁଯାୟୀ ପବିତ୍ର ଜଳକୁ ଛାତି, ଆଣ୍ଠୁ ଏବଂ ଡାହାଣ ହାତରେ ଛିଞ୍ଚିଦିଅନ୍ତି ଏବଂ ସେମାନଙ୍କର ସମସ୍ତ ପାପ ଏବଂ ଦୁର୍ଭାଗ୍ୟକୁ ଧୋଇଥାନ୍ତି । ଯେତେବେଳେ ସେମାନେ କୂଅରୁ ଫେରି ଆସନ୍ତି, ଗୋଟିଏ କୁକୁରର ବଳି ଉତ୍ସର୍ଗ କରାଯାଏ । ଉତ୍ସବର ଚତୁର୍ଥ ଦିନ ଅଙ୍ଗାମିର ନୂତନ ବର୍ଷ ପାଳନ କରେ । ଏହା ଗୀତ ଏବଂ ଭୋଜିଦ୍ୱାରା ଆନନ୍ଦ ସହିତ ଆରମ୍ଭ ହୁଏ ଯାହା ତିନି ଦିନ ପର୍ଯ୍ୟନ୍ତ ଚାଲିଥାଏ । ଯୁବକମାନେ, ଉଭୟ ପୁରୁଷ ଏବଂ ଅବିବାହିତ ଝିଅମାନେ ଚୁଟି କାଟିବା  (ଲଣ୍ଡା ହେବା) ସହ ଦିନସାରା ପାରମ୍ପାରିକ ଗୀତ ଗାଇଥାନ୍ତି; ଗୀତଗୁଡ଼ିକ ଅତୀତର ସାହସିକତା ସହିତ ଜଡ଼ିତ  । ସଂଗୀତ ଏବଂ ନୃତ୍ୟର ଆନନ୍ଦ ପାଇଁ, ସମ୍ପ୍ରଦାୟର ପୁରୁଷ ଏବଂ ମହିଳାମାନେ ପାରମ୍ପାରିକ ପୋଷାକ ପିନ୍ଧନ୍ତି; ପୁରୁଷମାନେ ଶିକାର କରିବା ପାଇଁ କୋଧାଳ ନେବା ବେଳେ ମହିଳାମାନେ ଟୋକେଇ ନେଇଥାନ୍ତି । ସପ୍ତମ ଦିନ ଅନୁସୂଚିତ ଜାତିର ଯୁବକମାନେ ଶିକାର ପାଇଁ ଉତ୍ସର୍ଗୀକୃତ ହୋଇଥିଲେ । ଅଷ୍ଟମ ଦିନରେ, ରୀତିନୀତି ଏକ ଗେଟକୁ ତଳକୁ ଟାଣିବା ସହିତ ଜଡ଼ିତ ହୁଏ  ଅର୍ଥାତ୍ ଏକ ପୁରୁଣା ଫାଟକକୁ ବଦଳାଇଥାଏ ଯାହା ସମ୍ପତ୍ତି ଚିହ୍ନଟ କରେ  । ଆଗାମୀ ଦୁଇ ଦିନ ମଧ୍ୟରେ ଗାଁର ଲୋକମାନେ ଆନୁଷ୍ଠାନିକ ଭାବେ ପରିଦର୍ଶନ କରିବା ଏବଂ ଅଭିବାଦନ ଗ୍ରହଣ କରନ୍ତି । ଦଶ ଦିନର ଉତ୍ସବର ଅବଧି ମଧ୍ୟରେ, କ୍ଷେତ୍ର କାର୍ଯ୍ୟ ସ୍ଥଗିତ ରଖାଯାଏ; ସ୍ଥାନୀୟ ଶବ୍ଦଗୁଡ଼ିକରେ ଏହି କାର୍ଯ୍ୟକୁ ପେନି କୁହାଯାଏ । ପର୍ବ ଅବଧି ସମାପ୍ତ ହେବା ପରେ, ଯେତେବେଳେ ଗାଁର ଲୋକମାନେ ନିଜକୁ ସଫା କରି ଆଶୀର୍ବାଦ ଲୋଡନ୍ତି, ଚାଷ, ଘର ନିର୍ମାଣ ଏବଂ ବିବାହ ବର୍ଷ ପାଇଁ ପୁନଃ ଆରମ୍ଭ ହୋଇପାରେ ।
ରାହୁଲ ଶର୍ମା   ପଞ୍ଜାବୀ:         ହିନ୍ଦୀ :          (ଜନ୍ମ ନଭେମ୍ବର 1986 ) ଜଣେ ଭାରତୀୟ କ୍ରିକେଟ ଖେଳାଳି  । ସେ ପଞ୍ଜାବ ରାଜ୍ୟର ଜଲନ୍ଧରଠାରେ ଜନ୍ମ ଗ୍ରହଣ କରିଥିଲେ । ସେ ଜଣେ ଡାହାଣହାତୀ ଗୂଗଲି ବୋଲର । ସେ 2006 ମସିହାରୁ ତାଙ୍କ ରାଜ୍ୟ ପଞ୍ଜାବ ପାଇଁ ଘରେଇ କ୍ରିକେଟ ଖେଳିବା ସହ ଆଇପିଏଲରେ 2011 ମସିହାରେ ପୁନେ ଦଳ ପାଇଁ ଖେଳିଥିଲେ . ପ୍ରାରମ୍ଭିକ ଜୀବନ ରାହୁଲ ଜଣେ ମଧ୍ୟମ ଗତି ଦ୍ରୁତ ବୋଲର ଭାବେ କ୍ରିକେଟ ଜୀବନ ଆରମ୍ଭ କରିଥିଲେ ମଧ୍ୟ ପରେ ତାଙ୍କ କୋଚଙ୍କ ଉପଦେଶ କ୍ରମେ ସ୍ପିନ ବୋଲିଂ କରିଥିଲେ । . ସେ 2006 ମସିହାରେ ପଞ୍ଜାବ ପାଇଁ ଖେଳ ଜୀବନ ଆରମ୍ଭ କରିଥିଲେ ମଧ୍ୟ 2009 ମସିହାରେ ପ୍ରଥମ କରି ଲୋକ ନଜରକୁ ଆସି 13ଟି ୱିକେଟ ନେଇଥିଲେ । ବ୍ୟକ୍ତିଗତ ଜୀବନ ରାହୁଲ ମଧ୍ୟବିତ୍ତ ପରିବାରରେ ଜନ୍ମ ଗ୍ରହଣ କରିଥିଲେ । ତାଙ୍କ ପିତା ପ୍ରଦୀପ ଶର୍ମା ପଞ୍ଜାବ ପୋଲିସରେ ଜଣେ ସବ ଇନ୍ସ୍ପେକ୍ଟର । ରାହୁଲ ଦିଲ୍ଲୀ ବିଶ୍ୱବିଦ୍ୟାଳୟରୁ ଉପାଧି ଶିକ୍ଷ୍ୟ ପାଇଥିଲେ । ତାଙ୍କର ପିତା , ମତ ଓ ଭାଇ ଭଉଣୀଙ୍କ ସହ ସେ ଜଲନ୍ଧର ସହରରେ ରହନ୍ତି । ଆଇପିଏଲ 2009 ମସିହାରେ ସେ ଆଇପିଏଲରେ ହାଇଦରାବାଦ ଦଳ ପାଇଁ ଆଇପିଏଲ ଖେଳି ପ୍ରଥମ 6ଟି ମେଚରେ 5 ୱିକେଟ ହାସଲ କରିଥିଲେ ।2011ରେ ସେ ପୁନେ ଦଳ ପାଇଁ କୃତିର ସହ ଖେଳିଥିଲେ ।  " " . 28 ଜୁଲାଇ 2012.</ > 2015ରେ ସେ ଚେନ୍ନଇ ଦଳ ପାଇଁ ଚୁକ୍ତିବଦ୍ଧ ହେଇଥିଲେ ।
ଶଶୁରଘର ଜିନ୍ଦାବାଦ, ୨୦୧୦ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଉତ୍ତମ ଚାନ୍ଦ ଜୈନ । ସଞ୍ଜୟ ନାୟକ ଏହି କଥାଚିତ୍ରଟିର କାହାଣୀ, ଚିତ୍ରନାଟ୍ୟ ଏବଂ ସଂଳାପ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ଅଭିଜିତ ମଜୁମଦାର ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲ ସବ୍ୟସାଚୀ ମିଶ୍ର ଏବଂ ମେଘା ଘୋଷ । ପୁଷ୍ପା ପଣ୍ଡା, ବିରେନ ମିଶ୍ର, ସ୍ନିଗ୍ଧା ମହାନ୍ତି, ମୀନକେତନ, ଜୟୀରାମ ସାମଲ, ଦୀପାଲି, ହାଡ଼ୁ, ମୟୁରୀ, ମିଟୁ ମିଥୁନ, ବିଜୟ ମହାନ୍ତି, ତନ୍ଦ୍ରା ରାୟ, ଅରବିନ୍ଦ ଷଡ଼ଙ୍ଗୀ ଆଦି କଳାକାରମାନେ ଏହି କଥାଚିତ୍ରଟିରେ ଅଭିନୟ କରିଥିଲେ । ଅଭିନୟ ସବ୍ୟସାଚୀ ମିଶ୍ର ମେଘା ଘୋଷ ପୁଷ୍ପା ପଣ୍ଡା ବିରେନ ମିଶ୍ର ସ୍ନିଗ୍ଧା ମହାନ୍ତି ମୀନକେତନ ଜୟୀରାମ ସାମଲ ଦୀପାଲି ହାଡ଼ୁ ମୟୁରୀ ମିଟୁ ମିଥୁନ ବିଜୟ ମହାନ୍ତି ତନ୍ଦ୍ରା ରାୟ ଅରବିନ୍ଦ ଷଡ଼ଙ୍ଗୀ ରବି ମିଶ୍ର କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର । ନିର୍ମଳ ନାୟକ, ଅରୁଣ ମନ୍ତ୍ରୀ, ବସନ୍ତରାଜ ସାମଲ, ସୁଜିତ୍ ପରିଜା ଆଦି ଗୀତିକାରମାନେ ଏହି କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ । ବିଭୁ କିଶୋର, କୁମାର ସାନୁ, ଅଭିଜିତ ମଜୁମଦାର, ମାନସ ପ୍ରୀତମ, ଇରା ମହାନ୍ତି ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିର କଣ୍ଠଦାନ କରିଥିଲେ ।
ଲାଲୁ ପ୍ରସାଦ ଯାଦବ  (ଜନ୍ମ ୧୧ ଜୁନ୍ ୧୯୪୮) ଭାରତୀୟ ରାଜ୍ୟ ବିହାରର ଜଣେ ରାଜନେତା  ।
ଅଚଙ୍କମାର ବନ୍ୟପ୍ରାଣୀ ଅଭୟାରଣ୍ୟ ଭାରତୀୟ ରାଜ୍ୟ ଛତିଶଗଡ଼ର ଏକ ବନ୍ୟଜନ୍ତୁ ଅଭୟାରଣ୍ୟ । ଏଠାରେ କେତେକ ଶ୍ରେଣୀର ଅବଲୁପ୍ତ ପ୍ରାୟ ଜୀବଜନ୍ତୁ ରହିଛନ୍ତି । ଏହି ଅଭୟାରଣ୍ୟ ୧୯୭୫ ମସିହାରେ ସ୍ଥାପିତ ହେଇଥିଲା । ୨୦୦୯ ମସିହାରେ ଏହାକୁ ବ୍ୟାଘ୍ର ରିଜର୍ଭ ହିସାବରେ ମଧ୍ୟ ସ୍ୱୀକୃତି ମିଳିଥିଲା । ଏହାର ଆୟତନ ୫୫୭.୫୫ ବର୍ଗ କିଲୋମିଟର ଏବଂ କାହ୍ନା - ଅଚଙ୍କମାର କରିଡର ନାମକ ଆରଣ୍ଯକ ପଥଦ୍ୱାରା ମଧ୍ୟ ପ୍ରଦେଶର କାହ୍ନା ବ୍ୟାଘ୍ର ରିଜର୍ଭ ସହ ସଂଯୁକ୍ତ । ଏହି ପାର୍କ ବିଲାସପୁର ଓ ମୁଙ୍ଗୁଳି ଜଙ୍ଗଲ ଡିଭିଜନର ଏକ ଅଂଶ । ଏହାର ନିକଟସ୍ଥ ରେଳ ଷ୍ଟେସନ ବେଲଗହଣାଠାରେ ରହିଛି । ଏଠାକୁ ପେଣ୍ଡରା ରୋଡ଼ ଦେଇ କିମ୍ବା ବିଳାସପୁର ରେଳ ଷ୍ଟେସନ ବାଟେ ପହଞ୍ଚି ହୁଏ । ଏଠାରେ ରେଷ୍ଟୁରାଣ୍ଟ ଆଦି ସୁବିଧା ମଧ୍ୟ ରହିଛି । ଏହି ସ୍ଥାନ ନର୍ମଦା ନଦୀର ମୂଳ ସୃଷ୍ଟି ସ୍ଥଳ ଅମରକଣ୍ଟକର ସନ୍ନିକଟରେ ରହିଛି । ବୃକ୍ଷରାଜି ଜଙ୍ଗଲରେ ମୁଖ୍ଯତଃ ଶାଳ, ପିଆଶାଳ, ବୀଜା ଓ ବାଉଁଶ ଜାତୀୟ ବୃକ୍ଷ ରହିଛି । ଜୀବଜନ୍ତୁ ଏହି ଅଭୟାରଣ୍ୟରେ ବ୍ୟାଘ୍ର, ଚିତାବାଘ, ଗୌର ଛି8ତଳ, ବେଙ୍ଗଲ ଟାଇଗର, ହେଟାବାଘ, ସ୍ଳୋଥ ଭାଲୁ, ନୀଳଗାଇ, ଜଙ୍ଗଲି ଶ୍ୱାନ, ଚତୁସିଙ୍ଗା, ଆଦି ଜାତିର ବନ୍ୟ ପ୍ରାଣୀ ରହନ୍ତି ।
ମୁଖେଦ୍ ଏକ ଭାରତୀୟ ପୌରପାଳିକା ଅଟେ । ଏହା ମହାରାଷ୍ଟ୍ରର ନନ୍ଦେଦ୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ମୁଖେଦ୍ ସହରର ମୋଟ ଜନସଂଖ୍ୟା ୨୫୯୩୬ ଅଟେ । ସେଥି ମଧ୍ୟରୁ ୫୧.୫୧% ଜଣ ପରୁଷ ହୋଇଥିବା ବେଳେ ୪୮.୪୯% ଜଣ ନାରୀ ଅଟନ୍ତି । ମୁଖେଦ୍ର ସାକ୍ଷରତା ହାର ୬୨.୮୭% ଅଟେ । ଏହା ଜାତୀୟ ହାରଠାରୁ ୧.୯୭% ପ୍ରତିଶତ କମ ଅଟେ । ସେଥିରୁ ୩୭.୦୦% ପ୍ରତିଶତ ପୁରୁଷ ଓ ୨୫.୮୬% ନାରୀ ଅଟନ୍ତି । ୧୬.୦୯% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମରାଠୀ ମୁଖେଦ୍ର ସରକାରୀ ଭାଷା ଅଟେ ।
ନଚିକେତା ଘୋଷ  ୨୮ ଜାନୁଆରୀ ୧୯୨୫   ୧୨ ଅକ୍ଟୋବର ୧୯୭୬  ବଙ୍ଗଳା ଭାଷାର ଜଣେ ଗାୟକ ଓ ସଙ୍ଗୀତ ନିର୍ଦ୍ଦେଶକ ଥିଲେ । ୧୯୫୯ ମସିହାରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର ଶ୍ରୀ ଶ୍ରୀ ମହାଲକ୍ଷ୍ମୀ ପୂଜାର ସେ ସଙ୍ଗୀତ ନିର୍ଦ୍ଦେଶନା ଦେଇଥିଲେ ଯେଉଁଥିରେ ହେମନ୍ତ କୁମାର, ସନ୍ଧ୍ୟା ମୁଖାର୍ଜୀ ଓ ବୀଣାପାଣି ପତି ଆଦି ଗୀତ ଗାଇଥିଲେ । ତାଙ୍କର ପିତାଙ୍କ ନାମ ସନତ କୁମାର ଘୋଷ । ୧୯୫୩ଠାରୁ ୧୯୮୪ ମଧ୍ୟରେ ସେ ଷାଠିଏରୁ ଉର୍ଦ୍ଧ୍ୱ କଥାଚିତ୍ରରେ ସଙ୍ଗୀତ ନିର୍ଦ୍ଦେଶନା ଦେଇଥିଲେ ।
ବାରବାଟି-କଟକ  (କ୍ରମିକ ସଂଖ୍ୟା: ୯୦) କଟକ ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀରେ କଟକ ମହାନଗର ନିଗମର ୱାର୍ଡ ସଂଖ୍ୟା ୧-୨୪ ଏବଂ ୨୬ ଅନ୍ତର୍ଭୁକ୍ତ। ଗତ ୨୦୨୪ ନିର୍ବାଚନରେ କଂଗ୍ରେସ ପ୍ରାର୍ଥୀ ସୋଫିଆ ଫିର୍ଦ୍ଦୋସ ଭାରତୀୟ ଜନତା ପାର୍ଟି ପ୍ରାର୍ଥୀ ପୂର୍ଣ୍ଣଚନ୍ଦ୍ର ମହାପାତ୍ରଙ୍କଠାରୁ ୮,୦୦୧ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ଦେବାଶିଷ ସାମନ୍ତରାୟ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ମହମ୍ମଦ ମୋକିମଙ୍କଠାରୁ ୧୪୨୯୮ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ନିର୍ବାଚିତ ବିଧାୟକଗଣ ୨୦୦୯ରେ ନୂତନ ଭାବେ ଗଠିତ ଏହି ନିର୍ବାଚନ ମଣ୍ଡଳୀରେ କେବଳ ତିନିଥର ନିର୍ବାଚନ ଅନୁଷ୍ଠିତ ହୋଇଛି । ପୂର୍ବରୁ ଏହା କଟକ ସିଟି ନିର୍ବାଚନ ମଣ୍ଡଳୀ ଭାବେ ପରିଚିତ ହେଉଥିଲା । ୨୦୨୪: ସୋଫିଆ ଫିର୍ଦ୍ଦୋସ  (କଂଗ୍ରେସ) ୨୦୧୯:  (୯୦): ମହମ୍ମଦ ମୋକିମ୍  (କଂଗ୍ରେସ) ୨୦୧୪:  (୯୦): ଦେବାଶିଷ ସାମନ୍ତରାୟ  (ବିଜଦ) ୨୦୦୯:  (୯୦): ଦେବାଶିଷ ସାମନ୍ତରାୟ  (ବିଜଦ) କଟକ ସିଟିର ବିଧାୟକ ଗଣ ୨୦୦୪:  (୪୪): ସମିର ଦେ  (ଭାଜପା) ୨୦୦୦:  (୪୪): ସମିର ଦେ  (ଭାଜପା) ୧୯୯୫:  (୪୪): ସମିର ଦେ  (ଭାଜପା) ୧୯୯୦:  (୪୪): ସୟଦ ମୁସ୍ତାଫିଜ ଅହମଦ  (ଜନତା ଦଳ) ୧୯୮୫:  (୪୪): ସୟଦ ମୁସ୍ତାଫିଜ ଅହମଦ ୧୯୮୦:  (୪୪): ଶ୍ରୀକାନ୍ତ ପଣ୍ଡା  (କଂଗ୍ରେସ-ଇ) ୧୯୭୭:  (୪୪): ବିଶ୍ୱନାଥ ପଣ୍ଡିତ  (ଜନତା) ୧୯୭୪:  (୪୪): ଶ୍ରୀକାନ୍ତ ପଣ୍ଡା  (ଉତ୍କଳ କଂଗ୍ରେସ) ୧୯୭୨  (ଉପ): ନନ୍ଦିନୀ ଶତପଥୀ  (କଂଗ୍ରେସ) ୧୯୭୧:  (୪୧): ଭୈରବ ଚନ୍ଦ୍ର ମହାନ୍ତି  (ଜନ କଂଗ୍ରେସ) ୧୯୬୭:  (୪୧): ବୀରେନ ମିତ୍ର  (କଂଗ୍ରେସ) ୧୯୬୧:  (୯୯): ବୀରେନ ମିତ୍ର  (କଂଗ୍ରେସ) ୧୯୫୭:  (୭୦): ବୀରେନ ମିତ୍ର  (କଂଗ୍ରେସ) ୧୯୫୧:  (୭୮): ବୀରେନ ମିତ୍ର  (କଂଗ୍ରେସ) ୨୦୦୯ ନିର୍ବାଚନ ଫଳାଫଳ ଗତ ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ଦେବାଶିଷ ସାମନ୍ତରାୟ, ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ସୁରେଶ ମହାପାତ୍ରଙ୍କଠାରୁ ୨୫୦୦୦ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ  ।
ବିଡ଼ି  ; ହିନ୍ଦୀ :    ; କେହିକେହି  (ଅନ୍ୟ ଭାଷାଭାଷୀ) ଏହାକୁ ବିଡି   ବା ବିରି    ବୋଲି ମଧ୍ୟ କହିଥାନ୍ତି। ଏହା ତମାଖୁକୁ ଭିତରେ ରଖି କେନ୍ଦୁପତ୍ରରେ ମୋଡ଼ି ଓ ଗୋଟିଏ ସରୁ ସୂତାରେ ବାନ୍ଧି ତିଆରି କରାଯାଉଥିବା ଏକ ପତଳା ଭାରତୀୟ ସିଗାରେଟ । ଇତିହାସ ବିଡ଼ି ଶବ୍ଦଟି ମାରୱାରର ବିଡ଼ା ଶବ୍ଦରୁ ଆସିଅଛି ବୋଲି କେହି କେହି ମତ ଦିଅନ୍ତି। ଏହାର ଅର୍ଥ ହେଲା ଗୁଆ, କିଛି ଜଡ଼ିବୁଟି ଓ ମସଲା ଆଦି ଦେଇ ମୋଡ଼ା ହୋଇଥିବା ପତ୍ର।
ସଚିନ ମୁଖାର୍ଜୀଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆଚଳଚ୍ଚିତ୍ର ନବଜନ୍ମ ୧୯୬୫ ମସିହାରେ ମୁକ୍ତିଲାଭ କରିଥିଲା । ଅଭିନୟରେ ଓଡ଼ିଆଚଳଚ୍ଚିତ୍ର  ନବଜନ୍ମ ରେ ଅଭିନୟ କରିଥିବା ପ୍ରମୁଖ କଳାକାର ହେଲେ: ଧୀର ବିଶ୍ୱାଳ ଶରତ ପୂଜାରୀ ଝରଣା ଦାସ ଗୀତା ଗୀତ ଏହି କଥାଚିତ୍ରରେ ସଙ୍ଗୀତ ନିର୍ଦ୍ଦେଶନା ଦେଇଥିଲେ ବାଳକୃଷ୍ଣ ଦାଶ।
ରାଉରକେଲା  (କ୍ରମିକ ସଂଖ୍ୟା: ୧୨) ସୁନ୍ଦରଗଡ଼ ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ରାଉରକେଲା  (ପୌ), କୁଳୁଙ୍ଗା ଓ ବିଶ୍ରା ବ୍ଳକର କିଛି ଅଞ୍ଚଳ  । ଗତ ୨୦୧୪ ନିର୍ବାଚନରେ ଭାରତୀୟ ଜନତା ପାର୍ଟି ପ୍ରାର୍ଥୀ ଦିଲୀପ କୁମାର ରାୟ ବିଜୁ ଜନତା ଦଳ ପ୍ରାର୍ଥୀ ଶାରଦା ପ୍ରସାଦ ନାୟକଙ୍କଠାରୁ ୧୦୯୨୯ ଖଣ୍ଡ ଅଧିକ ଭୋଟ୍ ପାଇ ନିର୍ବାଚିତ ହୋଇଛନ୍ତି। ଗତ ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ଶାରଦା ପ୍ରସାଦ ନାୟକ, ଭାରତୀୟ ଜନତା ପାର୍ଟି ପ୍ରାର୍ଥୀ ରମେଶ କୁମାର ଅଗ୍ରୱାଲଙ୍କଠାରୁ ୨୫,୫୯୬ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ୧୯୬୭ରୁ ୨୦୦୯ ମଧ୍ୟରେ ମୋଟ ୧୧ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
ନ୍ୟାସନାଲ ମିଉଜିଅମ ଅଫ ଆନ୍ଥ୍ରୋପୋଲୋଜି  (ସ୍ପାନିସ: , ) ମେକ୍ସିକୋର ଏକ ଜାତୀୟ ସଂଗ୍ରହାଳୟ । ଏହା ମେକ୍ସିକୋର ସର୍ବାଧିକ ପରିଦର୍ଶିତ ସଂଗ୍ରହାଳୟ । ଏହା ମେକ୍ସିକୋ ସିଟିରେ ଥିବା ପାସିଓ ଡେ ଲା ରିଫର୍ମା ଓ ମହାତ୍ମା ଗାନ୍ଧୀ ଗଳି ମଝିରେ ଥିବା ଚାପୁଲଟେକ ପାର୍କରେ ଅବସ୍ଥିତ । ଏହି ସଂଗ୍ରହାଳୟରେ ମେକ୍ସିକୋର କଲମ୍ବିଆ-ପୂର୍ବ ସମୟର ଅନେକ ଗୁରୁତ୍ତ୍ୱପୂର୍ଣ୍ଣ ପ୍ରତ୍ନତାତ୍ୱିକ ଏବଂ ନୃତତ୍ତ୍ୱଭିତ୍ତିକ କଳାକୃତି ଯଥା ଷ୍ଟୋନ ଟୋନ ଅଫ ଦି ସନ  (କିମ୍ବା ଆଜଟେକ ପାଞ୍ଜି ପଥର) ଏବଂ୧୬ ଶତକର ଆଜଟେକ ଜୋଚିପିଲି ମୂର୍ତ୍ତି ରହିଛି  । ସ୍ଥାପତ୍ୟ ୧୯୬୪ ମସିହାରେ ଏହା ପେଡ୍ରୋ ରାମିରେଜ ଭାକୁଏଜ, ଜର୍ଜ କାମ୍ପୁଜାନୋ ଏବଂ ରାଫେଲ ମିଜାରେଜଙ୍କଦ୍ୱାରା ଅବସ୍ଥାପିତ ହୋଇଥିଲା । ଏହାର ଗ୍ୟାଲେରି ବାହାରେ ଏକ ବିଶାଳ ପ୍ରଦର୍ଶନୀ ହଲ ଅଗଣାଓ ପୋଖରୀ ଚାରିପଟେ ବେଢ଼ି ରହିଛି । ଅଗଣା ମଝିରେ କଙ୍କ୍ରିଟ ଛତାଟିଏ ଏକ ପତଳା ସ୍ତମ୍ଭ  ସ୍ପାନିଶ ଭାଷାରେ  "ଏଲ ପାରାଗୁଆସ"  ଅଥବା  " "  ନାମରେ ଜଣା  ଉପରେ ରହିଛି ।
ମୁନ୍ନାର ଭାରତୀୟ ରାଜ୍ୟ କେରଳର ଇଦୁକ୍କି ଜିଲ୍ଲାରେ ଅବସ୍ଥିତ ଏକ ସହର ଓ ଶୈଳନିବାସ । ପଶ୍ଚିମ ଘାଟ ପର୍ବତରେ ସମୁଦ୍ରପତ୍ତନରୁ ୫, ୨୦୦ ଫୁଟ ଉପରେ ଏହା ଅବସ୍ଥିତ ।
ଲୀନା ମହାନ୍ତି ଜଣେ ଓଡ଼ିଶୀ ନର୍ତ୍ତକୀ ଓ ଗୁରୁ । ସେ ଉସ୍ତାଦ ବିସମିଲ୍ଲା ଖାନ୍ ଯୁବ ସମ୍ମାନ, ମାହାରୀ ସମ୍ମାନ, ସଂଯୁକ୍ତା ପାଣିଗ୍ରାହୀ ସମ୍ମାନ, ଆଦି ସମ୍ମାନ ଲାଭ କରିଛନ୍ତି । ବିଭିନ୍ନ ମଞ୍ଚରେ ପ୍ରଦର୍ଶନ କରିଛନ୍ତି । ସେ ମଧ୍ୟ ବିଶ୍ୱବ୍ୟାପୀ ବିଭିନ୍ନ ସ୍ଥାନରେ ନୃତ୍ୟ ପ୍ରଦର୍ଶନ, ଶିକ୍ଷା ଏବଂ ନିର୍ଦ୍ଦେଶନା ଦେଇଛନ୍ତି । ସେ ଭୁବନେଶ୍ୱର, କୁଆଲାଲୁମ୍ପୁର,ନ୍ୟୁୟର୍କ ଆଦି ସ୍ଥାନରେ ଓଡ଼ିଶୀ ନୃତ୍ୟ ଶିକ୍ଷାକେନ୍ଦ୍ର ଖୋଲିବା ସହ ନୃତ୍ୟ ପ୍ରଦର୍ଶନ କରୁଛନ୍ତି । ଆଦ୍ୟ ଜୀବନ ଲୀନା ମହାନ୍ତି ବ୍ୟବସାୟୀ ରବିନାରାୟଣ ମହାନ୍ତି ଓ କବି ସ୍ୱର୍ଣ୍ଣଲତା ମହାନ୍ତିଙ୍କଠାରୁ ଜନ୍ମ ହୋଇ ଭୁବନେଶ୍ୱରରେ ବଢ଼ିଥିଲେ । ମାତ୍ର ତାଙ୍କର ପରିବେଶ ଧାର୍ମିକ ଓ ସାଂସ୍କୃତିକ ଥିଲା, ସେଥିପାଇଁ ଚାରି ବର୍ଷ ବୟସରୁ ଓଡ଼ିଶୀ ଶିଖିବା ଆରମ୍ଭ କରିଥିଲେ । ସେ ପ୍ରଥମେ ପ୍ରସିଦ୍ଧ ଓଡ଼ିଶୀ ଗୁରୁ ଦେବପ୍ରସାଦ ଦାସଙ୍କଠାରୁ ଶିଖିଥିଲେ ଓ ତାଙ୍କ ମୃତ୍ୟୁ ପରେ ଗୁରୁ ଦୁର୍ଗା ଚରଣ ରଣବୀରଙ୍କ ନିକଟରୁ ଶିଖିଥିଲେ । ସେ ଏବେ ମଧ୍ୟ ଓଡ଼ିଶୀ ନୃତ୍ୟ ପ୍ରଦର୍ଶନ କରିବା ସହ ଶିଖାଉଛନ୍ତି । ବଂଶୀ ବିଳାସ ତାଙ୍କଦ୍ୱାରା ପ୍ରତିଷ୍ଠିତ ଏକ ନୃତ୍ୟ ଶିକ୍ଷାନୁଷ୍ଠାନ । ୧୧ ବର୍ଷ ବୟସରେ ସେ ଗୁରୁ ଦାସଙ୍କ ନିର୍ଦ୍ଦେଶିତ, ଓଡ଼ିଆ ଚଳଚ୍ଚିତ୍ର ବସନ୍ତ ରସରେ ସେ ରାଧାଙ୍କର ବିଶ୍ୱସ୍ତ ସାଙ୍ଗ ଲଳିତା ଭୂମିକାରେ ଅଭିନୟ କରିଥିଲେ ।
ଏତଲା ବା .  ଏକ ଲିଖିତ ନଥି ଯାହା ଅପରାଧର ସୂଚନା ଭାବେ ପୋଲିସକୁ ଦିଆଯାଇଥାଏ । ସାଧାରଣତଃ କେବଳ ଧର୍ତ୍ତବ୍ୟ ଅପରାଧର ସୂଚନାକୁ ହିଁ ଏତଲା ରୂପେ ଗ୍ରହଣ କରାଯାଏ । ଧର୍ତ୍ତବ୍ୟ ଅପରାଧର ଅର୍ଥ ଏହି ଅପରାଧର ତଦନ୍ତ ପାଇଁ ପୋଲିସକୁ ମାଜିଷ୍ଟ୍ରେଟଙ୍କ ପୂର୍ବ ଅନୁମତିର ଆବଶ୍ୟକତା ନଥାଏ । ଫୌଜଦାରୀ ପ୍ରକ୍ରିୟା ସଂହିତାର ଧାରା ୧୫୪ରେ ଏତଲା ସମ୍ପର୍କିତ ଆଇନ ରହିଛି । ଧାରା ୧୫୪ ଧାରା ୧୫୪ର ଉପଧାରା ୧ ଅନୁଯାୟୀ ପ୍ରତ୍ୟକ ଧର୍ତ୍ତବ୍ୟ ଅପରାଧର ସୂଚନା ଥାନାର କାର୍ଯ୍ୟନିବାହୀ ଅଧିକାରୀଙ୍କୁ ଦିଆଯାଇଥାଏ ଯଦି ଏହା ମୌଖିକ ଭାବେ ଦିଆଯାଏ ତେବେ ଉକ୍ତ କାର୍ଯ୍ୟନିବାହୀ ଅଧିକାରୀ କିମ୍ବା ତାଙ୍କ ନିର୍ଦ୍ଦେଶରେ ଅଉ କେହି ଅଧିକାରୀ ଏହି ସୂଚନାକୁ ଲିଖିତ ଆକାରରେ ପ୍ରକାଶ କରିବେ । ଏହି ଲିଖିତ ସୂଚନାର ସୂଚନା ପ୍ରଦାନକାରୀଙ୍କଦ୍ୱାରା ସ୍ୱାଖରିତ ହେବ । ଏହି ସୂଚନାର ସାରାଂଶ ଅନ୍ୟ ଏକ ନଥିରେ ଲେଖା ହୋଇ ରହିବ ସୂଚନାପ୍ରଦାନକାରୀଙ୍କୁ ଏତଲାର ଏକ କିସ୍ତା ନକଲ ବିନାମୂଲ୍ୟରେ ପ୍ରଦାନ କରାଯିବ ଯଦି ଥାନା ଅଧିକାରୀ ଏତଲା ଗ୍ରହଣ ନକରନ୍ତି ତେବେ ଜିଲ୍ଲା ପୋଲିସ ନିରୀକ୍ଷକଙ୍କୁ   ଡାକଦ୍ୱାରା ଏହି ସୂଚନା ପଠାଇହେବ । ଯଦି ଜିଲ୍ଲା ପୋଲିସ ନିରୀକ୍ଷକ ଅନୁଭବ କରନ୍ତି ଯେ ସୂଚନାଟି ଏକ ଧର୍ତ୍ତବ୍ୟ ଅପରାଧ ସମ୍ପର୍କିତ ତେବେ ସେ ନିଜେ କିମ୍ବା କୌଣସି ଅଧସ୍ତନ କର୍ମଚାରୀଙ୍କଦ୍ୱାରା ମାମଲାଟିର ଅନୁସନ୍ଧାନ କରାଇପାରନ୍ତି । ଗୁରୁତ୍ତ୍ୱ ଏକ ଫୌଜଦାରୀ ମାମଲାରେ ଏତଲା ଅତ୍ୟନ୍ତ ଗୁରୁତ୍ତ୍ୱପୁର୍ଣ୍ଣ ଭୂମିକା ଗ୍ରହଣ କରିଥାଏ । ଏହା ସୂଚନା ପ୍ରଦାନକାରୀଙ୍କ ପାଇଁ ଆଇନର ସହାୟତା ନେବାପାଇଁ ପ୍ରଥମ ସୋପାନ ଅଟେ । ସେହିପରି ଏହା ତଦନ୍ତକାରୀ ସଂସ୍ଥାପାଇଁ ପ୍ରାଥମିକ ସୂଚନା ଅଟେ ଯାହା ଆଧାରରେ ସେମାନେ କାର୍ଯ୍ୟାନୁଷ୍ଠାନ ଗ୍ରହଣ କରିଥାନ୍ତି । ଲଳିତାକୁମାରୀ ବନାମ ଉତ୍ତରପ୍ରଦେଶ ମାମଲାରେ ମନ୍ୟବର ଉଚ୍ଚତମ ନ୍ୟାୟାଳୟ ପୋଲିସ ପକ୍ଷରେ ଏତଲା ଗ୍ରହଣ କରିବା ବାଧ୍ୟତାମୂଳକ ବୋଲି ଘୋଷଣା କରିଥିଲେ । ଯଦିଓ ଏତଲା ଆଧାରରେ ଅପରାଧ ପ୍ରମାଣିତ ହୁଏ ନାହିଁ ତଥାପି ଏହାକୁ ଅନ୍ୟ ପ୍ରମାଣର ସତ୍ୟାସତ୍ୟ ପରୀକ୍ଷା କରିବାପାଇଁ ବ୍ୟବହାର କରାଯାଇପାରେ । ଅଧର୍ତ୍ତବ୍ୟ ଅପରାଧ ଏତଲା କେବଳ ଧର୍ତ୍ତବ୍ୟ ଅପରାଧ କ୍ଷେତ୍ରରେ ହିଁ ଗ୍ରହଣୀୟ । ଅଧର୍ତ୍ତବ୍ୟ ଅପରାଧ କ୍ଷେତ୍ରରେ ଧାରା ୧୫୫ ଅନୁଯାୟୀ ସୂଚନା ଲିପିବଦ୍ଧ କରାଯାଏ ଏବଂ ସୂଚନାକାରୀଙ୍କୁ ମାଜିଷ୍ଟ୍ରେଟଙ୍କ ପାଖକୁ ପଠାଯାଏ । ଫୌଜଦାରୀ ମାମଲା ଆରମ୍ଭ କରିବାପାଇଁ ଏତଲା ପ୍ରଦାନ ଗୋଟିଏ ବାଟ ହୋଇଥିବା ବେଳେ ଅନ୍ୟ ଏକ ବାଟ ହେଉଛି ମାଜିଷ୍ଟ୍ରେଟଙ୍କ ନିକଟରେ ଅଭିଯୋଗ କରିବା । ଉଭୟ ଧର୍ତ୍ତବ୍ୟ ଓ ଅଧର୍ତ୍ତବ୍ୟ ଅପରାଧ କ୍ଷେତ୍ରରେ ମାଜିଷ୍ଟ୍ରେଟଙ୍କ ନିକଟରେ ଅଭିଯୋଗ କରିହୁଏ ।
ଚଣା ମସଲା ଭାରତୀୟ ଖାଦ୍ୟର ଏକ ପ୍ରସିଦ୍ଧ ଜିନିଷ ଅଟେ । ଏଥିରେ ମୁଖ୍ୟ ସାମଗ୍ରୀ କାବୁଲି ଚଣା ଅଟେ । ଏହା ସତେଜ ମସଲା ଯୁକ୍ତ ଚଟପଟି ଖାଦ୍ୟ ଅଟେ । ଏହା ଦକ୍ଷିଣ ଏସିଆ ପର୍ଯ୍ୟନ୍ତ ମିଳିଥାଏ, ଯେଉଁଥିରେ ଏହା ଉତ୍ତର ଭାରତରେ ସବୁଠାରୁ ବେଶୀ ପ୍ରଚଳିତ । ସାମଗ୍ରୀ କାବୁଲି ଚଣା ସହିତ ଏଥିରେ ପିଆଜ, ଟମାଟୋ, ଅଦା, ରସୁଣ, ଧନିଆ, ହଳଦୀ, ଧନିଆ ପାଉଡର, ଗରମ ମସଲା, ତେଲ, ଲୁଣ ଏବଂ ଲଙ୍କା ପଡିଥାଏ । ଏହା ସହିତ ନଡ଼ିଆ କୋରା ଏବଂ ଭୃସଙ୍ଗ ପତ୍ରର ବ୍ୟବହାର ହୋଇପାରେ । ଏହା ଏକ ଶାକାହାରୀ ବ୍ୟଞ୍ଜନ ଅଟେ । ଏହା ପ୍ରସ୍ତୁତ ସମୟରେ ଶୁଖିଲା ଚଣା ମସଲା ପକାଗଲେ ମଧ୍ୟ ଅଦ୍ଭୁତ ସ୍ୱାଦ ଆସିଥାଏ । କ୍ଷେତ୍ର ଭାରତରେ ଏହା ମୁଖ୍ୟତଃ ଉତ୍ତର ଭାରତର ପଞ୍ଜାବ ଛଡା ପଶ୍ଚିମ ଭାରତରେ ସିନ୍ଧୁ କ୍ଷେତ୍ର, ଗୁଜରାଟ ଏବଂ ରାଜସ୍ଥାନରେ ପ୍ରଚଳିତ । ଗୁଜରାଟ ଏବଂ ରାଜସ୍ଥାନରେ ଏହା ପ୍ରାୟତଃ ସୁଖିଲା ରାନ୍ଧଣା ରୂପେ ପ୍ରସ୍ତୁତ ହୋଇଥାଏ । ଉତ୍ତର ପ୍ରଦେଶରେ ଏହା ତରକାରୀ ପରି ପ୍ରସ୍ତୁତ ହୋଇଥାଏ । ମସଲା ଏହାର ସର୍ବଦା ଚଟପଟା ହୋଇଥାଏ । କୁଲ୍ଚା କିମ୍ବା ଭଟୁରେ ସହ ଏହା ବଢାଯାଏ । ପ୍ରାୟତଃ ଉତ୍ସବରେ ଏହା ମୁଖ୍ୟ ବ୍ୟଞ୍ଜନ ରୂପେ ବ୍ୟବହୃତ ହୋଇଥାଏ । ପାକିସ୍ତାନରେ ଆଳୁ ଚଣା ବହୁତ ଲୋକପ୍ରିୟ । ଏହା କରାଚୀ ଏବଂ ଲାହୋର ସଡକରେ ପ୍ରାୟତଃ ମିଳିଥାଏ ।
ପାକିସ୍ତାନୀ ଭୋଜନ ଦକ୍ଷିଣ ଏସିଆର ବିଭିନ୍ନ ଭାଗର ଭୋଜନର ଏକ ମିଶ୍ରିତ ପ୍ରକାର ଅଟେ । ଏମିତି ଭି ପାକିସ୍ତାନୀ ଖାଦ୍ୟ ପ୍ରଣାଳୀ ଉତ୍ତର ଭାରତୀୟ ଖାଦ୍ୟ ପ୍ରଣାଳୀ ଉପରେ ଆଧାରିତ ଅଟେ କିନ୍ତୁ ଏହା ଉପରେ ମଧ୍ୟ ଏସିଆ ଏବଂ ପଶ୍ଚିମ ଏସିଆର ଭୋଜନ ବ୍ୟବସ୍ଥାର ମଧ୍ୟ ପ୍ରଭାବ ରହିଛି ଓ ଏହା ମାଂସ ଉପରେ ଆଧାରିତ ହୋଇଥାଏ । ମୋଗଲ ଭୋଜନ ଶୈଳୀ ମଧ୍ୟ ପାକିସ୍ତାନ ରେଷ୍ଟୁରାଣ୍ଟରେ ବହୁମାତ୍ରାରେ ଲୋକପ୍ରିୟ ଅଟେ । ପାକିସ୍ତାନର ଭୋଜନ ଶୈଳୀ ଏହି କ୍ଷେତ୍ର ଆଧାରରେ ଅଲଗା-ଅଲଗା ହୋଇଥାଏ ଏବଂ ଏହି ଦେଶର ସାଂସ୍କୃତିକ ଏବଂ ସଂଜତୀୟ ବିବିଧତାକୁ ରେଖାଙ୍କିତ କରିଥାଏ । ଏହାର ପୂର୍ବଭାଗ - ସିନ୍ଧ ଏବଂ ପଞ୍ଜାବର ବ୍ୟଞ୍ଜନ ଅଧିକ ମସଲାଯୁକ୍ତ ହୋଇଥାଏ ଏବଂ ସେଥିରେ ଦକ୍ଷିଣ ଭାରତୀୟ ପାକବିଧିର ପ୍ରଭାବ ଦେଖାଯାଇଥାଏ । ବଡ଼ ସହରରେ ଅନ୍ତରାଷ୍ଟ୍ରୀୟ ବ୍ୟଞ୍ଜନ ଏବଂ ଫାଷ୍ଟଫୁଡ଼କୁ ମଧ୍ୟ ଖୁବ ପସନ୍ଦ କରାଯାଇଥାଏ । ସ୍ଥାନୀୟ ଏବଂ ବିଦେଶୀ ଭୋଜନର ସମିଶ୍ରଣରେ ତିଆରି ଫୁଇଜନ  (ପାକିସ୍ତାନୀ ଚାଇନିଜ) ବଡ଼ ସହରରେ ପ୍ରାୟତଃ ଦେଖିବାକୁ ମିଳିଥାଏ  । ତା 'ସହିତ ଜୀବନଶୈଳିରେ ହେଉଥିବା ପରିବର୍ତ୍ତନ କାରଣରୁ ଅଡିନାରି ମସଲା ମିଶ୍ରଣର ଲୋକପ୍ରିୟତା ମଧ୍ୟ ବଢ଼ିବାରେ ଲାଗିଛି । ଏହାସତ୍ତ୍ୱେ ପାକିସ୍ତାନର ବିବିଧତା ହେତୁ ପ୍ରତ୍ୟେକ ଘରେ ପ୍ରସ୍ତୁତ ବ୍ୟଞ୍ଜନ ଏକା ନାମରେ ହୋଇଥିଲେ ମଧ୍ୟ ତାହାର ସ୍ୱାଦ ଏବଂ ଗଠଣି ଅଲଗା ହୋଇଥାଏ । ହଲାଲ ମୁସଲମାନ ଦେଶରେ ଇସଲାମୀୟ ଆଇନର ପାଳନ କରାଯାଇଥାଏ ଯେଉଁଠାରେ କେବଳ  ' ହଲାଲ  (ଧାର୍ମିକ ମାନ୍ୟତା ପ୍ରାପ୍ତ) ବସ୍ତୁ ଖାଇବା-ପିଇବାର ମାନ୍ୟତା ଦିଆଯାଇଥାଏ  । ଏହି ଆଇନ ପରି ଖାଇବା-ପିଇବା ଯୋଗ୍ୟ ପଦାର୍ଥ ଛଡା ତାହାକୁ ତିଆରି କରିବାର ପ୍ରଣାଳୀ ମଧ୍ୟ ସାମିଲ ହୋଇଥାଏ । ଏହି ଆଇନ ଖାସ ରୂପେ ବିଭିନ୍ନ ପ୍ରକାର ମାଂସ ଉପରେ ଲାଗୁ ହୋଇଥାଏ । ଐତିହାସିକ ପ୍ରଭାବ ପାକିସ୍ତାନର ରାଷ୍ଟ୍ରୀୟ ଭୋଜନ ଶୈଳୀ ଇଣ୍ଡୋ-ଆର୍ଯ୍ୟନ ସଂସ୍କୃତି ଏବଂ ମୁସଲିମ ଭୋଜନ ପରମ୍ପରାର ବଂଶ ପରମ୍ପରା ଗତ ହୋଇଥାଏ । ଏହି ଭୂ ଭାଗର ପ୍ରାଚୀନତମ ସଭ୍ୟତାର ମୋହନ-ଜୋ-ଦରୋ ଏବଂ ହରପ୍ପା ସଭ୍ୟତା ସାମିଲ ହୋଇଛି । ୩୦୦ ବର୍ଷ ପୂର୍ବ କାଳରେ ବହୁ ପ୍ରକାର ପଶୁ-ପକ୍ଷୀ ଉପରେ ଆଧାରିତ ଭୋଜନ ବିଧି ପ୍ରଚଳିତ ଥିଲା । ତା 'ସହିତ ହଳଦୀ, ଅଳେଇଚ, କଳା ମରିଚ ଏବଂ ସୋରିଷ ପରି ମସଲା ଉତ୍ପାଦନ କରାଯାଉଥିଲା ଏବଂ ଖାଦ୍ୟରୂପେ ଗ୍ରହଣ କରାଯାଉ ଥିଲା । ପାଖାପାଖି ୧୦୦୦ ବର୍ଷ ପର୍ଯ୍ୟନ୍ତ, ଗହମ ଏବଂ ଚାଉଳ ହିଁ ସିନ୍ଧୁ ଘାଟି ସଭ୍ୟତା ମାଧ୍ୟମରେ ଖାଦ୍ୟ ପଦାର୍ଥରେ ସାମିଲ ଥାଏ। ବର୍ତ୍ତମାନ ପାକିସ୍ତାନର ରାସ୍ତାରେ ଦକ୍ଷିଣ ଏସିଆରେ ଇସ୍ଲାମର ଆଗମନ ଏହି ଭୂଭାଗର ଭୋଜନ ଉପରେ ବଡ଼ ପ୍ରଭାବ ପକାଇଥିଲେ । ଇସଲାମୀୟ ଭୋଜନ ଆଇନ ଅନୁସାରେ ଘୁଷୁରୀର ମାଂସ ଏବଂ ମଦର ସେବନ ସମ୍ପୂର୍ଣ୍ଣ ରୂପେ ମନା କରାଯାଇଥାଏ । ଏହି ପ୍ରକାରେ ପାକିସ୍ତାନୀ ଭୋଜନ ଶୈଳୀରେ ଅନ୍ୟପ୍ରକାର ମାଂସ ଯେପରି, ଗୋମାଂସ, ମାଛ ଏବଂ କୁକୁଡ଼ାର ପ୍ରୟୋଗ ହୋଇଥାଏ । ଏହାସହିତ ପରିବା ଏବଂ ପ୍ରାକୃତିକ ରୂପେ ମିଳୁଥିବା ଫଳ ଏବଂ କ୍ଷୀର ପଦାର୍ଥର ଉପଯୋଗ କରାଯାଇଥାଏ । ମୂଳ ଅବୟବ ପାକିସ୍ତାନୀ ଖାଦ୍ୟ ସାଧାରଣତଃ ମହକ ଏବଂ ଅଧିକ ମସଲା ଯୁକ୍ତ ପାଇଁ ବିଖ୍ୟାତ । କେବେକେବେ କିଛି ଖାଦ୍ୟରେ ତେଲର ବହୁ ମାତ୍ରାରେ ବ୍ୟବହାର କରାଯାଇଥାଏ । ସମଗ୍ର ପାକିସ୍ତାନରେ ବନାଉଥିବା ଭୋଜନରେ କଳା ମରିଚ, ଜାୟିତ୍ରୀ, ଅଳେଇଚ, ଡାଲଚିନି, ଲବଙ୍ଗ, ଜାଇଫଳକୁ ମସଲା ରୂପେ ବ୍ୟବହାର କରାଯାଏ । ଜିରା , ଲଙ୍କା ପାଉଡର ବ୍ୟବହାରରେ ଭୋଜନକୁ ଅଳ୍ପ ରାଗ କରାଯାଏ । ବହୁ ପ୍ରକାର ସୁଗନ୍ଧ ଯୁକ୍ତ ମିଶ୍ରଣ ମସଲା ପାଉଡ଼ରରେ ପ୍ରସ୍ତୁତ ଗରମ ମସଲା ମଧ୍ୟ ବହୁ ଭୋଜନରେ ବ୍ୟବହୃତ ହୋଇଥାଏ ।
କାରୋଲିନା ମାରିୟା ମାରିନ  (ଜନ୍ମ ୧୫ ଜୁନ ୧୯୯୩) ସ୍ପେନ ଦେଶର ଜଣେ ପ୍ରସିଦ୍ଧ ବ୍ଯାଡମିନ୍ଟନ ଖେଳାଳି । ବର୍ତ୍ତମାନ ସେ ବିଶ୍ୱର 2ନମ୍ବର ମହିଳା ବ୍ଯାଡମିନ୍ଟନ ତାରକା।ସେ ୨୦୧୪ ଏବଂ ୨୦୧୫ରେ ବିଶ୍ୱବିଜେତା ହୋଇଥିଲେ। ୨୦୧୬ ରିଓ ଅଲିମ୍ପିକ୍ସରେ ସେ ଭାରତର ପିଭି ସିନ୍ଧୁଙ୍କୁ ହରିଏ ସ୍ୱର୍ଣ୍ଣ ପଦକ ହାସଲ କରିଥିଲେ। ସେ ଏହି ସବୁ କୀରତିମାନ ମହିଳା ଏକକ ବ୍ଯାଡମିନ୍ଟନରେ କରିଛନ୍ତି ।
ସକାଳ ୯ଟା ବେଳେ ମହାପ୍ରଭୁଙ୍କୁ ଗୋପାଳବଲ୍ଲଭ ଭୋଗ କରାଯାଇଥାଏ।ଏହି ଭୋଗରେ ଖୁଦି ନଡ଼ିଆ ବା ନଡ଼ିଆ ପାତି ଭୋଗ କରାଯାଏ। ଉପକରଣ ଶୁଖିଲା ନଡ଼ିଆ ଚିନି ଅଧ କପେ ପ୍ରସ୍ତୁତି ପ୍ରଥମେ ଶୁଖିଲା ନଡ଼ିଆରୁ ଛୋଟ ଛୋଟ,ସରୁ ସରୁ ନଡ଼ିଆ ବାହାର କରି ଅଲଗା ରଖନ୍ତୁ।ଚୁଲିରେ ପାତ୍ର ବସେଇ କରେଇକୁ ଗରମ କରି ଚିନି ପକାଇ ଘାଣ୍ଟନ୍ତୁ।ଚିନି ଅଠାଳିଆ ହୋଇ ଆସିଲେ ଏହି ଚିନିରେ ପ୍ରସ୍ତୁତ ହୋଇ ରହିଥିବା ନଡ଼ିଆ ପାତିକୁ ପକାଇ ଭଲକରି ଘାଣ୍ଟନ୍ତୁ।ନଡ଼ିଆ ପାତି ଚିନି ସିରାରେ ଲାଗି ମେଞ୍ଚି ମେଞ୍ଚି ହୋଇଗଲେ ଏହାକୁ ଚୁଲିରୁ ଓହ୍ଲାଇ ତଳେ ରଖିବେ।ଥଣ୍ଡା ହୋଇଗଲେ ବ୍ୟବହାର କରିପାରିବେ।ଏଥର ନଡ଼ିଆ ପାତି ବା ଖୁଦି ନଡ଼ିଆ ପ୍ରସ୍ତୁତ ହୋଇଗଲା।
ପୋଙ୍ଗଲ  (ତାଇ ପୋଙ୍ଗଲ ନାମରେ ମଧ୍ୟ ଜଣା) ଏହା ତାମିଲ ସମ୍ପ୍ରଦାୟର ଏକ ଫସଲ କଟା ଗଣପର୍ବ ଅଟେ  । ଲୋକମାନେ ଏହାକୁ ଖୁବ ଧୁମଧାମରେ ପାଳନ କରନ୍ତି । ସେମାନେ ଏହି ପର୍ବରେ ପିତୃ ପୁରୁଷଙ୍କୁ ସ୍ମରଣ କରି ପୂଜା କରିଥାନ୍ତି । ଚାରିଦିନ ଧରି ତେଲୁଗୁ ସମ୍ପ୍ରଦାୟର ଲୋକମାନେ ଏହି ପର୍ବକୁ ପାଳନ କରନ୍ତି । ଭୋଗୀ ପୋଙ୍ଗଲ ପର୍ବର ପ୍ରଥମ ଦିନକୁ ଭୋଗୀ ପୋଙ୍ଗଲ କୁହାଯାଏ ।ଏହିଦିନ ସକାଳୁ ନିଜ ଘରର ସମସ୍ତ ଅନାବଶ୍ୟକ ଜିନିଷ ଓ ଗୋବର ଘସିକୁ ନିଆଁ ଲଗାଇ ପୋଡନ୍ତି । ଶୀତ ଦିନରେ ଧରିତ୍ରୀ ମାଟି ମା ଥଣ୍ଡା ହୋଇଯାଇଥାଏ ।ଏହି ନିଆଁ ଜଳିବାଦ୍ୱାରା ମାଟି ମା ଉଷୁମ ହୋଇଥାଏ ବୋଲି ବିଶ୍ୱାସ ରହିଛି । ପେଡ଼ା ପଣ୍ଡଗା ପୋଙ୍ଗଲ ପର୍ବର ଦ୍ୱିତୀୟ ଦିବସ ହେଉଛି ମକର ସଂକ୍ରାନ୍ତି । ଏହାର ତେଲୁଗୁ ଭାବାର୍ଥ ହେଉଛି ପେଡ଼ା ପଣ୍ଡଗା । ଏହିଦିନ ଚାଷୀମାନେ ଉତ୍ପାଦିତ ଫସଲ ଓ ଗାଈ ଗୋରୁଙ୍କୁ ପୂଜା କରି କରିଥାନ୍ତି । ପୂଜା ପରେ ଗାଈ କ୍ଷୀରକୁ ଚୂଲିରେ ଫୁଟାନ୍ତି । ସେହି କ୍ଷୀରରେ ଚାଉଳ ପକାଇ ଖିରୀ କରିଥାନ୍ତି ।ଏହି କ୍ଷୀରୀର ନାମ ପୋଙ୍ଗାଲୀ ବୋଲି କୁହାଯାଏ । ଏହି ଖିରୀ ନିଜ ଘର ବ୍ୟତୀତ ମନ୍ଦିରରେ ଓ ଚାଷ ଜମିରେ ମଧ୍ୟ କର ଯାଇଥାଏ । ଏହି ଖିରୀରେ ଚିନୀ ବ୍ୟବହାର କରାଯାଏ ନାହିଁ । କେବଳ ଗୁଡ ପକାଇ ଖିରୀ କରାଯିବାର ପରମ୍ପରା ରହିଛି । ଚାଷୀ କୁଳ ବ୍ୟତୀତ ଅନ୍ୟ ସାଧାରଣ ତେଲୁଗୁ ଲୋକମାନେ ଏହି ଦିନରେ ପିତୃ ପୁରୁଷଙ୍କୁ ପୂଜା କରିଥାନ୍ତି । ପୁରୁଷ ପିତୃ ପୁରୁଷଙ୍କୁ ଧୋତି ଯୋଡ ଓ ମହିଳା ପିତୃ ପୁରୁଷଙ୍କୁ ସୂତା ଶାଢ଼ୀ ବା ପାଟ ଲାଗି କରାଯାଇଥାଏ । ଏହା ପରେ ସମସ୍ତେ ନୂଆ ଲୁଗା ପିନ୍ଧିଥାନ୍ତି । ସାଧାରଣତଃ ଏହି ଦିନରେ କେହି ଆମିଷ ଖାଇନଥାନ୍ତି । କାନୁମା ପୋଙ୍ଗଲ ପର୍ବର ତୃତୀୟ ଦିନକୁ କାନୁମା କୁହାଯାଏ । ଚାଷିକୂଳ ଚାଷ କରି ଫସଲ ଅମଳ କରିବା କାର୍ଯ୍ୟରେ ବ୍ୟସ୍ତ ରହି ଥକି ଯାଇଥାନ୍ତି ଓ ସେହି ଥକାକୁ କିଛି ମାତ୍ରାରେ ହ୍ରାସ ପାଇଁ ଏହି ଦିନ ଆନନ୍ଦ ଉଲ୍ଲାସର ସହିତ କବାଡି ଓ ତାସ ଖେଳନ୍ତି ,ପତଙ୍ଗ ଉଡାନ୍ତି, କୁକୁଡା ଲଢେଇର ମଜା ନେଇଥାନ୍ତି । ସମସ୍ତେ ଏହି ଦିନ ଆମିଷ ସେବନ କରନ୍ତି । ଲଢାଇ ପ୍ରତିଯୋଗିତାରେ ହଋ ଯାଇଥିବା କୁକୁଡା ଓ ବୋଦର ମାଂସକୁ ମଧ୍ୟ ଭୋଜି କରି ଖିଆ ଯାଇଥାଏ । ମୁକାନୁମା ପୋଙ୍ଗଲ ପର୍ବର ଚତୁର୍ଥ ଦିନକୁ ମୁକାନୁମା କୁହାଯାଇଥାଏ । ଯଦି ତୃତୀୟ ଦିନ ଆମିଷ ଖାଇବା ବାର ପଡି ନଥାଏ ତେବେ ଏହି ଦିନରେ ଆମିଷ ଖିଆ ଯାଇଥାଏ । ଏହି ଦିନର ଅନ୍ୟ ଏକ ବିଶେଷତ୍ୱ ହେଉଛି ନବ ବିବାହିତା ଝିଅମାନେ ଶାଶୁ ଘରେ ଶାଶୁ ଘରର ପିତୃ ପୁରୁଷଙ୍କୁ ଚିହ୍ନିଥାନ୍ତି ଓ ତାଙ୍କୁ ପୂଜା କରି ଭୋଗ ଖାଇସାରିବା ପରେ ନୂଆ ଲୁଗା ପିନ୍ଧିଥାନ୍ତି । ଏହା ପରେ ସ୍ୱାମୀ ସହ ନିଜ ପିତୃ ଗୃହକୁ ଯାଇଥାନ୍ତି ।
* / ପଦାର୍ଥ ବିଜ୍ଞାନରେ ବଳ କହିଲେ, କୌଣସି ବିରୋଧ ନଥିବା ବେଳେ ଏକ ବସ୍ତୁର ଗତିରେ ପରିବର୍ତ୍ତନକୁ ବୁଝାଏ । ଅନ୍ୟ ଅର୍ଥରେ ଏକ ବଳ ବସ୍ତୁତ୍ୱ ଥିବା ଏକ ବସ୍ତୁର ବେଗରେ ପରିବର୍ତ୍ତନ  (ଯେଉଁଥିରେ ସ୍ଥିରାବସ୍ଥାରୁ ଗତିଶୀଳ ହେବା ମଧ୍ୟ ଅନ୍ତର୍ଭୁକ୍ତ) ଅଥବା ତ୍ୱରିତ କରିବାକୁ ବୁଝାଏ  । ବଳକୁ ମଧ୍ୟ ଠେଲା ବା ଟଣା ବଳ ଭାବେ ବର୍ଣ୍ଣନା କରାଯାଇପାରେ । ବଳର ଉଭୟ ପରମମାନ ଓ ଦିଗ ଥିବାରୁ ଏହା ଏକ ସଦିଶ ରାଶି । ଏସ୍ ଆଇ ଏକକରେ ଏହାକୁ ନିଉଟନ୍ସଦ୍ୱାରା ମପାଯାଏ ଏବଂ ପ୍ରତୀକଦ୍ୱାରା ଦର୍ଶାଯାଏ । ନିଉଟନଙ୍କ ଦ୍ୱିତୀୟ ନିୟମ ଅନୁସାରେ ଏକ ବସ୍ତୁ ଉପରେ ପ୍ରୟୋଗ ହେଉଥିବା ସମୁଦାୟ ବଳ ଯେଉଁ ହାରରେ ସମୟ ସହିତ ଏହାର ଗତିର ପରିବର୍ତ୍ତନ ହୁଏ, ତାହା ସହ ସମାନ । ଯଦି ବସ୍ତୁର ବସ୍ତୁତ୍ୱ ସ୍ଥିର ରୁହେ, ତେବେ ଏହି ନିୟମ ଅନୁସାରେ ବସ୍ତୁର ତ୍ୱରଣ ଏହା ଉପରେ ପ୍ରୟୋଗ ହେଉଥିବା ବଳ ସହ ସମାନୁପାତୀ ଓ ସମଗ୍ର ବଳର ଦିଗ ହେଉଛି ଏହାର ଦିଗ ଏବଂ ବସ୍ତୁର ବସ୍ତୁତ୍ୱ ସହ ପ୍ରତିଲୋମାନୁପାତୀ । ବଳ ସମ୍ପର୍କିତ ତଥ୍ୟ ହେଉଛି: ସଂଘାତ, ଯାହା ବସ୍ତୁର ବେଗ ବୃଦ୍ଧି କରେ; ଟଣା ବଳ, ଯାହା ବସ୍ତୁର ବେଗ ହ୍ରାସ କରେ ଏବଂ ଟର୍କ, ଯାହା ବସ୍ତୁର ଘୁର୍ଣ୍ଣୟମାନ ଗତିରେ ପରିବର୍ତ୍ତନ ଆଣେ । ଏକ ବିସ୍ତୃତ ବସ୍ତୁରେ, ପ୍ରତ୍ୟେକ ଅଂଶ ସାଧାରଣତଃ ତା 'ର ସନ୍ନିକଟ ଅଂଶ ଉପରେ ବଳ ପ୍ରୟୋଗ କରିଥାଏ । ବସ୍ତୁରେ ଏହି ପ୍ରକାରରେ ବଳର ସଞ୍ଚରଣକୁ ଯାନ୍ତ୍ରିକ ପ୍ରତିବଳ କୁହାଯାଏ । ଚାପ ହେଉଛି ଏକ ସରଳ ପ୍ରତିବଳ । ପ୍ରତିବଳ ସାଧାରଣତଃ କଠିନ ବସ୍ତୁରେ ରୂପ ପରିବର୍ତ୍ତନ କିମ୍ବା ତରଳରେ ପ୍ରବାହ ସୃଷ୍ଟି କରେ । ତଥ୍ୟର ଉନ୍ନତିକରଣ ପ୍ରାଚୀନ କାଳରେ ଦାର୍ଶଶନିକମାନେ ବସ୍ତୁର ସ୍ଥିର ଓ ଗତିଶୀଳ ଅବସ୍ଥା ଏବଂ ସରଳ ଯନ୍ତ୍ରରେ ବଳର ତଥ୍ୟ ପ୍ରୟୋଗ କରିଥିଲେ, ମାତ୍ର ଆରିଷ୍ଟୋଟଲ୍ ଓ ଆର୍କିମେଡିସ୍ ପ୍ରଭୃତି ଭାବୁକମାନେ ବଳକୁ ବୁଝିବାରେ ମୌଳିକ ତ୍ରୁଟିମାନ ରଖିଥିଲେ । ଏହା ଘର୍ଷଣ ବଳକୁ ସମ୍ପୂର୍ଣ୍ଣ ଭାବେ ବୁଝି ନ ପାରିବା ଏବଂ ବାରମ୍ବାର ପ୍ରାକୃତିକ ଗତିର ପ୍ରକୃତି ଉପରେ ଅସମ୍ପୂର୍ଣ୍ଣ ମତଦ୍ୱାରା ହୋଇଥିଲା ।
ଶିଶୁନାଗ     . 444   363   ଶିଶୁନାଗ ବଂଶର ପ୍ରତିଷ୍ଠାତା । ବର୍ତ୍ତମାନର ଉତ୍ତର ଭରତରେ ଥିବା ପ୍ରାଚୀନ ମଗଧ ସମ୍ଭ୍ରାଜ୍ୟ ସେ ସ୍ଥାପନ କରିଥିଲେ । ପ୍ରଥମେ ସେ ହରାଯନକା ବଂଶ ପରିଚାଳିତ ମଗଧ ରାଜ୍ୟରେ ଜଣେ ଅମାତ୍ୟ ଥିଲେ । ରାଜ୍ୟର ଲୋକମାନେ ଶାସକଙ୍କ ବିରୁଦ୍ଧରେ ବିଦ୍ରୋହ କରି ଶିଶୁନାଗଙ୍କୁ ଗାଦିନଶିନ କରିଥିଲେ । ପୁରାଣ ବର୍ଣ୍ଣନା ଅନୁସାରେ ସେ ତାଙ୍କର ପୁତ୍ରକୁ ବାରଣାଶୀରେ ରାଖୀ ନିଜେ ରାଜଗୃହଠାରୁ ଶାସନ କାର୍ଯ୍ୟ କରିଥିଲେ । ତାଙ୍କ ଅନ୍ତେ ପୁତ୍ର କଳାଶୋକ ତାଙ୍କର ଉତ୍ତରାଧିକାରୀ ଭାବରେ ରାଜ୍ୟ ପାଇଥିଲେ । ମହାବଂଶତିକା ଅନୁସାରେ ଶ୍ରୀଶ୍ରୁଙ୍ଗବୈଶାଳୀର ଲିଛଭି ବଂଶର ରାଜାଙ୍କ ପୁତ୍ର ଥିଲେ । ସେ ନଗର ଶୋଭୀନୀଙ୍କ ଔରସରୁ ଜନ୍ମ ହେଇ ଜଣେ କର୍ମଚାରୀଙ୍କଦ୍ୱାରା ପାଳିତ ହେଇଥିଲେ । ବିଦ୍ରୋହ ସମୟରେ ସେ ରାଜା ନଗଦଶକଙ୍କ ଅଧୀନରେ ବରାଣଶୀଠାରେ ଭାଇସରାୟ ଭାବରେ ଅବସ୍ଥିତ ଥିଲେ । . ରାଜୁତି ଶ୍ରୀଶ୍ରୁଙ୍ଗ ଖ୍ରୀଷ୍ଟପୂର୍ବ 413ରୁ 395 ଯାଏ ଶାସନ କରିଥିଲେ । ତାଙ୍କର ରାଜଧାନୀ ରାଜଗୃହଠାରେ ଥିଲା ଓ ବୈଶାଳୀଠାରେ ଦ୍ୱିତୀୟ ପ୍ରସାଦ ଥିଲା । ପରେ ସେ ବୈଶାଳୀକୁ ରାଜଧାନୀ ପରିବର୍ତ୍ତନ କରିଥିଲେ । ସେ ପ୍ରଦ୍ୟୋତ ରାଜବଂଶ ନିର୍ମାଣ କରିଥିବା କୀର୍ତ୍ତି ସମୂହକୁ ଦ୍ୱଂଶ କରିଥିଲେ । . ପୁରାଣ ଅନୁସାରେ ସେ ତାଙ୍କର ପୁତ୍ରଙ୍କୁ ବରାନଶୀରେ ରାଜଗଦିରେ ବସେଇ ନିଜେ ରାଜବଂଶ ଓ ବୈଶାଲୀରେ ଶାସନ କରୁଥିଲେ । ରାଜ୍ୟ ବିସ୍ତାର ତାଙ୍କ ସମୟରେ ତାଙ୍କ ସମ୍ଭ୍ରାଜ୍ୟ ବିଶାଳ ଆକାର ଧାରଣ କରିଥିଲା । ସେ ତାମିଲନାଡୁ , ମଦୁରାଇ , ପାକିସ୍ତାନ , ନେପାଲ , ଭୁଟାନ , ଆଫଗାନିସ୍ତାନ,ସବୁ ବିଜଯ କରି ନିଜ ସମ୍ଭାର୍ଜ୍ୟରେ ମିସେଇଥିଲେ ।
ଆକବରପୁର ରେଳ ଜଙ୍କସନ, ଭାରତୀୟ ରାଜ୍ୟ ଉତ୍ତର ପ୍ରଦେଶର ଲକ୍ଷ୍ନୋ ଓ ବାରାନଶୀ ମଧ୍ୟରେ ଥିବା ଏକ ରେଳ ଜଙ୍କସନ । ଏଠାରେ ମୁଖ୍ୟ ଲାଇନ ସହ କୁ ସ୍ୱତନ୍ତ୍ର ଲାଇନ ଯାଇଛି । ତାଣ୍ଡା ଟ୍ରାକ ଆକବରପୁର ଷ୍ଟେସନଠାରୁ ଏନଟିପିସି ତାଣ୍ଡା ପର୍ଯ୍ୟନ୍ତ ଏକ ଶିଂଗଲ ଲାଇନ ଯାଇଛି । ଏହା ନ୍ୱର୍ତମାନ କେବଳ ମାଳ ପରିବହନ ପାଇଁ ବ୍ୟବହାର ହାଉଥିଲେ ମଧ୍ୟ ଭବିଷ୍ୟତରେ ପାସେଞ୍ଜର ଟ୍ରେନ ଚଳିବାର ଯୋଜନା ରହିଛି ।
ହିନ୍ଦୁ ଜ୍ୟୋତିଷ ମତେ ୨୭ଟି ନକ୍ଷତ୍ର ମଧ୍ୟରୁ ଦ୍ୱାବିଂଶତମ ନକ୍ଷତ୍ର ହେଉଛି ଶ୍ରବଣା । ରାଶିଚକ୍ର  (ଅପମଣ୍ଡଳ)ରେ ମକର ରାଶିରେ ୧୦ ଡିଗ୍ରୀରୁ ୨୩ ଡିଗ୍ରୀ ୨୦ ମିନିଟ ଯାଏଁ ବ୍ୟାପ୍ତ  । ଜ୍ୟୋତିଷୀୟ ପରିଚୟ ହିନ୍ଦୁ ଜ୍ୟୋତିଷରେ ରାଶିଚକ୍ର  (୩୬୦ ଡିଗ୍ରୀ)କୁ କାଳ୍ପନିକ ୨୭ ଭାଗରେ ବିଭକ୍ତ କରାଯାଇଛି  । ପ୍ରତ୍ୟେକ ଭାଗ ଅର୍ଥାତ୍‌ ୧୩ ଡିଗ୍ରୀ ୨୦ ମିନିଟ ଅଂଶ ଗୋଟିଏ ଗୋଟିଏ ନକ୍ଷତ୍ର ନାମରେ ନାମିତ । ନକ୍ଷତ୍ରମାନଙ୍କୁ ହିନ୍ଦୁ ଜ୍ୟୋତିଷମାନେ ୨୭ଟି ସ୍ୱତନ୍ତ୍ର ତାରକାପୁଞ୍ଜରେ ବିଭକ୍ତକରି ପ୍ରତ୍ୟେକଙ୍କୁ ଗୋଟିଏ ଲେଖାଁଏ ସ୍ୱତନ୍ତ୍ର ନାମ ଦେଇ ଅଛନ୍ତି । ପୁଣି ପ୍ରତ୍ୟେକ ନକ୍ଷତ୍ରକୁ ଚାରି ପାଦରେ ବିଭକ୍ତ କରାଯାଇଛି । ଚନ୍ଦ୍ରର ଦୈନିକ ଗତି ପ୍ରାୟ ୧୩ ଡିଗ୍ରୀ ୨୦ ମିନିଟ ହୋଇଥିବାରୁ ଏହା ଗୋଟିଏ ଦିନ ଗୋଟିଏ ନକ୍ଷତ୍ରରେ ଅବସ୍ଥାନ କରିଥାଏ । ତେଣୁ ବୈଦିକ ଜ୍ୟୋତିଷରେ ନକ୍ଷତ୍ର ସହିତ ଚନ୍ଦ୍ରର ସମ୍ବନ୍ଧ ଅତି ନିବିଡ । ବୈଦିକ ଜ୍ୟୋତିଷ ମତରେ ବ୍ୟକ୍ତିର ଜନ୍ମ ସମୟରେ ଚନ୍ଦ୍ର ଯେଉଁ ନକ୍ଷତ୍ରରେ ଅବସ୍ଥାନ କରୁଥାନ୍ତି, ବ୍ୟକ୍ତିର ସେହି ଜନ୍ମ ନକ୍ଷତ୍ର ହୁଏ । ତେବେ ଅଶ୍ୱିନୀଠାରୁ ରେବତୀ ପର୍ଯ୍ୟନ୍ତ ୨୭ ନକ୍ଷତ୍ର ମଧ୍ୟରେ ଚାନ୍ଦ୍ରମାନ ମାସକୁ ବାଣ୍ଟିଲା ବେଳକୁ କିଛି ନିଅଣ୍ଟ ଦେଖାଯିବାରୁ ହିନ୍ଦୁ ଜ୍ୟୋତିଷମାନେ ଅଭିଜିତ ନକ୍ଷତ୍ରକୁ ଅଷ୍ଟାବିଂଶ ନକ୍ଷତ୍ର ରୂପେ ଗଣନା କରିଅଛନ୍ତି । ବିଶେଷତ୍ୱ ହିନ୍ଦୁ ଜ୍ୟୋତିଷ ମତେ ଶ୍ରବଣା ନକ୍ଷତ୍ର ତିନିଗୋଟି ତାରାପୁଞ୍ଜର ( : , : ଓ : ) ସମାହାର  । ଏହି ତାରାପୁଞ୍ଜ ଏକ ହାତୀର କର୍ଣ୍ଣ ଆକୃତିରେ ଦୃଶ୍ୟମାନ ହେଉଥିବାରୁ ନକ୍ଷତ୍ରର ନାମ ଶ୍ରବଣା । ଶ୍ରବଣା ରାଶିଚକ୍ରରେ ମକର  (ରାଶି)ରେ ୧୦ ଡିଗ୍ରୀରୁ ୨୩ ଡିଗ୍ରୀ ୨୦ ମିନିଟ ଯାଏଁ ବ୍ୟାପ୍ତ  । ଚନ୍ଦ୍ର ଏହାର ଅଧିପତି । ବୈଦିକ ଜ୍ୟୋତିଷମତେ ଏହି ନକ୍ଷତ୍ର ମନୁଷ୍ୟଗଣ ଓ ସତ୍ତ୍ୱଗୁଣ ସହ ସମ୍ବନ୍ଧିତ । ବୈଦିକ ଜ୍ୟୋତିଷ ମତେ ଶ୍ରବଣା ନକ୍ଷତ୍ର ଲିଙ୍ଗ ଭେଦରେ ପୁରୁଷ ଏବଂ ଜାତି ଭେଦରେ ଚାଣ୍ଡାଳ । ଶ୍ରବଣା ନକ୍ଷତ୍ରରେ ଜନ୍ମିତ ବ୍ୟକ୍ତିବିଶେଷ କୋମଳ ହୃଦୟ ସଂପନ୍ନ ଏବଂ ବହୁମୁଖୀ ପ୍ରତିଭାର ଅଧିକାରୀ ହୋଇଥାଆନ୍ତି । ସାଧାରଣତଃ ବୈଦିକ ଜ୍ୟୋତିଷ ମତେ ହିନ୍ଦୁ ପରିବାରରେ ନବଜାତ ଶିଶୁର ଜନ୍ମ ବେଳେ ନିର୍ଦ୍ଦିଷ୍ଟ ନକ୍ଷତ୍ରରେ ଚନ୍ଦ୍ରର ଅବସ୍ଥାନକୁ ନେଇ ନବଜାତକର ନାମକରଣ କରାଯିବାର ପ୍ରଥା ପ୍ରଚଳିତ । ଶ୍ରବଣା ନକ୍ଷତ୍ରରେ ଚନ୍ଦ୍ର ଅବସ୍ଥାନ କରୁଥିଲେ, ଚାରିପାଦ କ୍ରମରେ ନବଜାତକର ନାମର ପ୍ରଥମ ଅକ୍ଷର ନିମ୍ନପ୍ରକାରେ ହେବ ।
ଏ କେ ରାମାନୁଜନ୍  (୧୬ ମାର୍ଚ୍ଚ ୧୯୨୯ - ୧୩ ଜୁଲାଇ ୧୯୯୩) ଜଣେ ଭାରତୀୟ କବି ଓ ଶାସ୍ତ୍ରଜ୍ଞ  । ଭାରତୀୟ ସାହିତ୍ୟର ଚର୍ଚ୍ଚରେ ତାଙ୍କର ଗଭୀର ପ୍ରବେଶ ଥିଲା । ସେ ଉଭୟ ଇଂରାଜୀ ଓ କନ୍ନଡ଼ ଭାଷାରେ ଲେଖାଲେଖି କରୁଥିଲେ । ସେ ଜଣେ ବହୁମୁଖି ପ୍ରତିଭା ଥିଲେ । କବିତା ଲେଖିବା ଓ ଶାସ୍ତ୍ର ଚର୍ଚ୍ଚା କରିବା ଛଡା ଭାଷାବିଜ୍ଞାନ, ଲେକସାହିତ୍ୟ, ଅନୁବାଦ ଓ ନାଟକ ରଚନା କ୍ଷେତ୍ରରେ ତାଙ୍କର ପ୍ରବେଶ ଥିଲା । ତାଙ୍କର ଏକାଡେମିକ୍ ଗବେଷଣା ପାଞ୍ଚଟି ଭାଷା ସାହିତ୍ୟ - ଇଂରାଜୀ, କନ୍ନଡ଼, ତାମିଲ, ତେଲଗୁ ଓ ସଂସ୍କୃତ -ରେ ବ୍ୟାପ୍ତ ଥିଲା । ସେ ଏହି ସାହିତ୍ୟ ଗୁଡ଼ିକର ଉଭୟ ଶାସ୍ତ୍ରୀୟ ଓ ଆଧୁନିକ ବିଭାବମାନଙ୍କର ଉପରେ ଲେଖା ପ୍ରକାଶିତ କରିଥିଲେ । ସେ ସ୍ଥାନୀୟ, ଅଣ-ମାନକ ଉପଭାଷାଗୁଡ଼ିକୁ ଉପଯୁକ୍ତ ଗୁରୁତ୍ତ୍ୱ ଦେବା ପାଇଁ ତର୍କ କରୁଥିଲେ । ଯଦିଓ ସେ ବହୁସ୍ରାବୀ ଥିଲେ ଓ ବହୁ ଜନ୍ରାରେ କାମ କରିଥିଲେ, ତାଙ୍କର କବିତାଗୁଡ଼ିକ ଏବେ ମଧ୍ୟ ନିଜର ଆଶ୍ଚର୍ଯ୍ୟଜନକ ମୌଳିକତା, ପରିଷ୍କରଣ ଓ ହୃଦୟସ୍ପର୍ଶୀ କଳାତ୍ମକତା ପାଇଁ ଆମ ସ୍ମୃତିରେ ଭାସି ବୁଲନ୍ତି । ତାଙ୍କୁ ୧୯୯୯ ମସିହାରେ କବିତା ଗ୍ରନ୍ଥ  "ଦ କଲେକ୍ଟେଡ୍ ପୋଏମ୍ସ୍"  ପାଇଁ ମରଣୋତ୍ତର ଭାବରେ ସାହିତ୍ୟ ଏକାଡେମୀ ସମ୍ମାନ ଦିଆଯାଇଥିଲା । ଶିକ୍ଷା ରାମାନୁଜନ୍ ମହୀଶୁରର ମରିମଲ୍ଲପ୍ପାସ୍ ଉଚ୍ଚ ବିଦ୍ୟାଳୟ ଓ ମହାରାଜା ମହାବିଦ୍ୟାଳୟଠାରେ ଶିକ୍ଷା ଲାଭ କରିସାରିଲା ପରେ ମହୀଶୁର ବିଶ୍ୱବିଦ୍ୟାଳୟରେ ଇଂରାଜୀ ଭାଷା ସାହିତ୍ୟରେ ଉଚ୍ଚଶିକ୍ଷା ଲାଭ କଲେ । ପରେ ଯୁକ୍ତରାଜ୍ୟ ଆମେରିକାର ଇଣ୍ଡିଆନା ବିଶ୍ୱବିଦ୍ୟାଳୟରେ ଅଧ୍ୟୟନ କରି ଭାଷାବିଜ୍ଞାନରେ ପି.ଏଚ.ଡି. ଉପାଧି ଲାଭ କଲେ । କର୍ମଜୀବନ ରାମାନୁଜନ୍ ପ୍ରଥମେ କୁଇଲନ୍ ଓ ବେଲଗାଓଁରେ ଇଂରାଜୀର ଅଧ୍ୟାପକ ଭାବରେ କାମ କଲେ । ଏହା ପରେ ସେ ବରୋଦାର ମହାରାଜା ସୟାଜୀରାଓ ବିଶ୍ୱବିଦ୍ୟାଳୟରେ ଆଠ ବର୍ଷ କାଳ ଶିକ୍ଷାଦାନ କଲେ । ୧୯୬୨ ମସିହାରେ ସେ ଶିକାଗୋ ବିଶ୍ସବିଦ୍ୟାଳୟରେ ସହାୟକ ପ୍ରାଧ୍ୟାପକ ଭାବରେ ଯୋଗଦାନ କଲେ । ଶିକାଗୋ ଛଡ଼ା ସେ ଆମେରିକାର ଅନ୍ୟ ବିଶ୍ୱବିଦ୍ୟାଳୟ ଯଥା ହାର୍ଭାଡ୍, ୱିସ୍କନ୍ସିନ୍, ମିଶିଗାନ୍, ବର୍କ୍ଲିସ୍ଥ କାଲିଫର୍ଣ୍ଣିଆ ବିଶ୍ୱବିଦ୍ୟାଳୟ, ଓ କାର୍ଲଟନ୍ ମହାବିଦ୍ୟାଳୟରେ ପଢ଼ାଇଛନ୍ତି । ନିର୍ବାଚିତ ଗ୍ରନ୍ଥାବଳୀ ଅନୁବାଦ ଦ ଇଣ୍ଟିରିଅର୍ ଲ୍ୟାଣ୍ଡସ୍କେପ୍: ଲଭ୍ ପୋଏମ୍ସ୍ ଫ୍ରମ୍ ଏ କ୍ଲାସିକାଲ୍ ତାମିଳ୍ ଆନ୍ଥୋଲଜି, 1967 ସ୍ପିକିଙ୍ଗ୍ ଅଫ୍ ଶିବ, ପେଙ୍ଗୁଇନ୍ । ୧୯୭୩ । ହାଇମ୍ସ୍ ଫର୍ ଦ ଡ୍ରାଉନିଙ୍ଗ୍, ୧୯୮୧ ପୋଏମ୍ସ୍ ଅଫ୍ ଲଭ୍ ଆଣ୍ଡ୍ ୱାର୍ । ନ୍ୟୁ ୟର୍କ୍ : କଲମ୍ବିଆ ୟୁନିଭର୍ସିଟି ପ୍ରେସ୍, ୧୯୮୫ ଫୋକ୍ ଟେଲ୍ସ୍ ଫ୍ରମ୍ ଇଣ୍ଡିଆ, ଓରାଲ୍ ଟେଲ୍ସ୍ ଫ୍ରମ୍ ଟ୍ୱେଣ୍ଟି ଇଣ୍ଡିଆନ୍ ଲାଙ୍ଗୁଏଜେସ୍, ୧୯୯୧ କବିତା, ଫିକ୍ସନ୍ ଓ ନାଟକ ଇଂରାଜୀ ଦ ଷ୍ଟ୍ରାଇଡର୍ସ୍। ଲଣ୍ଡନ୍ : ଅକ୍ସଫୋର୍ଡ଼ ୟୁନିଭର୍ସିଟି ପ୍ରେସ, ୧୯୬୬ ରିଲେସନ୍ସ୍। ଲଣ୍ଡନ୍, ନ୍ୟୁ ୟର୍କ୍ : ଅକ୍ସଫୋର୍ଡ଼ ୟୁନିଭର୍ସିଟି ପ୍ରେସ, ୧୯୭୧ ସିଲେକ୍ଟେଡ୍ ପୋଏମ୍ସ୍। ଦିଲ୍ଲୀ: ଅକ୍ସଫୋର୍ଡ଼ ୟୁନିଭର୍ସିଟି ପ୍ରେସ, ୧୯୭୬ ସଂସାର।  ୟୁ. ଆର୍, ଅନନ୍ତମୂର୍ତ୍ତିଙ୍କର କନ୍ନଡ ଉପନ୍ୟାସର ଇଂରାଜୀ ଅନୁବାଦ । ଦିଲ୍ଲୀ:ଅକ୍ସଫୋର୍ଡ଼ ୟୁନିଭର୍ସିଟି ପ୍ରେସ, ୧୯୭୬ ସେକେଣ୍ଡ୍ ସାଇଟ୍। ନ୍ୟୁ ୟର୍କ୍ : ଅକ୍ସଫୋର୍ଡ଼ ୟୁନିଭର୍ସିଟି ପ୍ରେସ, ୧୯୮୬ କନ୍ନଡ଼ ହୋକୁଲଲ୍ଲି ହୁଭିଲ୍ଲା । ଧାରୱାଡ୍, ୧୯୬୯ ମତ୍ତୁ ଇତର ପଦ୍ୟଗଳୁ ।
ସାର୍  (ଇଂରାଜୀ ଭାଷାରେ ) ଏକ ସମ୍ମାନ ସୂଚକ ସମ୍ବୋଧନ ଯାହା ସ୍ଥଳ ବିଶେଷରେ ବ୍ୟବ‌ହାର କରାଯାଇଥାଏ  । ଏହି ସମ୍ବୋଧନ ସାଧାରଣତଃ କମନ‌ୱେଲ୍‌ଥ ଦେଶମାନଙ୍କରେ ସମ୍ମାନ ପ୍ରଦର୍ଶନ କରିବାକୁ ଓ କେତେକ ଉପାଧିପ୍ରାପ୍ତ ପୁରୁଷମାନଙ୍କ  (ନାଇଟ୍ ଓ ବ୍ୟାରୋନେଟ୍) ପ୍ରତି ନାମ ପୂର୍ବରୁ ବ୍ୟବ‌ହାର କରାଯାଏ ଓ ନିର୍ଦ୍ଦିଷ୍ଟ କାନୁନ୍ ଓ ପରମ୍ପରା ଅନୁଯାୟୀ ଡକାଯାଏ  । ସମାଜରେ ନିଜର ଉପରିସ୍ଥ ସାମାଜିକ ସ୍ତରରେ ଥିବା ବା ମିଲିଟାରୀ ର‍୍ୟାଙ୍କ  (ଶ୍ରେଣୀ)ରେ ଥିବା ପୁରୁଷ ଲୋକଙ୍କୁ ସମ୍ମାନ ଦେଖାଇବା ନିମନ୍ତେ ଏହି ସାର୍ ଶବ୍ଦ ବ୍ୟବ‌ହାର କରାଯାଏ  । ଅଧିକାଂଶ ସ୍ଥଳରେ ମହିଳାମାନଙ୍କ ପ୍ରତି ଏହାର ଅନୁରୂପ ଶବ୍ଦ ମାମ ବା ମ୍ୟାଡାମ୍  "  '  " "    ବ୍ୟବ‌ହାର କରାଯାଏ, ଅବିବାହିତା ମହିଳା ବା ଝିଅମାନେ ମିସ୍ ଶବ୍ଦ ପସନ୍ଦ କରନ୍ତି । ନାଇଟ୍ ବା ବ୍ୟାରୋନେଟ୍‌ମାନଙ୍କ ପତ୍ନୀମାନଙ୍କୁ ଲେଡି କ‌ହି ସମ୍ବୋଧନ କରାଯାଏ ଓ ନାଇଟ୍ ଉପାଧି ପ୍ରାପ୍ତ ମହିଳା ବା ବ୍ୟରୋନେଟେସ୍‌ମାନଙ୍କୁ ଡେମ୍   କ‌ହି ସମ୍ବୋଧନ କରିବା ପରମ୍ପରା ପ୍ରଚଳିତ ଅଛି । ଶବ୍ଦ ସାଧନ ମଧ୍ୟଯୁଗୀୟ ଫରାସୀର ସମ୍ମାନସୂଚକ ଶବ୍ଦ ଶାୟାର୍‌ରୁ   ସାର୍ ଶବ୍ଦ ଉଦ୍ଧୃତ ହୋଇଛି ।  "ସାର୍"  ଓ ସେନର୍   ଶବ୍ଦ ଦୁଇଟି ସାମନ୍ତବାଦୀ ଲର୍ଡ଼ ପ୍ରତି ସଙ୍କେତ କରେ । ଏହି ଶବ୍ଦ ଦୁଇଟି ଅଶିଷ୍ଟ ଲାଟିନରୁ ନିଆଯାଇଥିବା ଜଣାଯାଏ । ଇଂରାଜୀ ଭାଷାରେ ସାର୍ ଶବ୍ଦ ପ୍ରଥମେ ନାଇଟ୍‌ମାନଙ୍କ ସମ୍ମାନାର୍ଥେ ସନ ୧୨୯୭ରୁ ବ୍ୟବ‌ହୃତ ହୋଇଆସିଛି ଓ ପରବର୍ତ୍ତୀ ସମୟରେ ବ୍ୟାରୋନେଟମାନଙ୍କ ସମ୍ମାନାର୍ଥେ ୧୨୨୫ରୁ ବ୍ୟବ‌ହାର ହୋଇଆସିଥିବା ସାୟାର ଶବ୍ଦଟି ପରିବର୍ତ୍ତୀତ ହୋଇଛି । ନାମ ପୂର୍ବରୁ ନାଇଟ୍‌ମାନଙ୍କର ପ୍ରଭୁତ୍ତ୍ୱକୁ ସଙ୍କେତ କରିବାକୁ ଏହି ଶବ୍ଦ ଉଲ୍ଲେଖ କରାଯାଏ । ପରେ ସନ ୧୨୫୦ରେ ପିତା ଓ ୧୩୬୨ରୁ ମୁଖ୍ୟ ବୟସ୍କ ଲୋକଙ୍କ ପ୍ରତି ପ୍ର‌ଯୁଜ୍ୟ ହେଉଥିଲା । ଇଂରାଜୀ ଓ ବ୍ରିଟିଶ୍ ରାଷ୍ଟ୍ରମଣ୍ଡଲ ସମ୍ମାନ ସାର୍ ଶବ୍ଦଟି ନାମ ବା ପୁରା ନାମର ଉପସର୍ଗ ଭାବରେ ଲେଖାଯାଏ, କିନ୍ତୁ ସାଙ୍ଗିଆ ପୂର୍ବରୁ ଲେଖାଯାଏ ନାହିଁ । ଉଦାହରଣ ସ୍ୱରୂପ ସାର୍ ଆଲେକ୍‌ଜାଣ୍ଡର ଫ୍ଲେମିଙ୍ଗ ଲେଖାଯିବ, ସାର୍ ଫ୍ଲେମିଙ୍ଗ ନୁହେଁ । ମହିଳାମାନେ ନାଇଟ‌ହୁଡ ପାଇଥିଲେ ବା ବ୍ୟରୋନେଟ ହୋଇଥିଲେ ପରମ୍ପରା ଅନୁଯାୟୀ ସାର୍ ଅନୁରୂପ ଡେମ ଲେଖାଯାଏ । ପୂର୍ବରୁ ନାଇଟ ଓ ବ୍ୟରୋନେଟମାନଙ୍କ ପତ୍ନୀମାନଙ୍କୁ ଏହି ନାମ ଦିଆ ଯାଉଥିଲେ ମଧ୍ୟ ଅଧୁନା ସେମାନଙ୍କୁ ଲେଡି ପରେ ତାଙ୍କ ସାଙ୍ଗିଆ ଲେଖାଯାଉଛି, ପୁରା ନାମ ସ‌ହିତ ଲେଖାଯାଉ ନାହିଁ, ଉଦାହରଣ ସ୍ୱରୂପ ଲେଡି ଫିନେସ୍ ସଠିକ, କିନ୍ତୁ ଲେଡି ଭିରଜିନିଆ ଫିନେସ୍ ନୁହେଁ । ନାଇଟ୍‌ମାନଙ୍କର ବିଧବାମାନେ ସଧବା ବେଳର ନାମ ସ୍ଟାଇଲ ରଖନ୍ତି, କିନ୍ତୁ ବ୍ୟରୋନେଟମାନଙ୍କୁ ତାଙ୍କ ପୂର୍ବ ନାମ ପୂର୍ବରୁ ଏକ ଅଧିକ ନାମ ଡୋୱେଜର ଦିଆଯାଏ ଯେପରି ଡୋୱେଜର ଲେଡି ଟ୍ରୋବ୍ରିଜ୍ ବା ଲରା, ଲେଡି ଟ୍ରୋବ୍ରିଜ୍ । ଅନ୍ୟ ପଦବୀ ସ‌ହିତ ସାର୍‌ର ମିଶ୍ରଣ ମିଲିଟାରୀ ଲୋକଙ୍କର ରାଙ୍କ ପ୍ରଥମେ ଲେଖାଯାଇ ତା ପରେ ସାର୍ ଲେଖାଯାଏ । ଉଦାହରଣ ସ୍ୱରୂପ ଆଡମିରାଲ ଅଫ ଦି ଫ୍ଲିଟ ସାର୍ ଲେଖି ସାରିବା ପରେ ନାମ ଲେଖାଯାଏ । ଶିକ୍ଷା କ୍ଷେତ୍ରରେ ମଧ୍ୟ ସେହିଭଳି ଲେଖାଯାଏ ଯଥା:- ପ୍ରଫେସର୍ ସାର୍ ପରେ ନାମ ଲେଖାଯାଏ । ଚର୍ଚ୍ଚର ଲୋକମାନଙ୍କୁ ସାର୍ ଉପାଧୀ ଦେଲେ ମଧ୍ୟ ସେମାନେ ଏହା ନାମ ପୂର୍ବରୁ ଲେଖନ୍ତି ନାହିଁ, କିନ୍ତୁ ନାମ ପରେ କେବିଇ ଇତ୍ୟାଦି ଲେଖନ୍ତି  ଯଥା:,   ।
ବାଟ ମଙ୍ଗଳା ମନ୍ଦିର ହିନ୍ଦୁ ଦେବୀ ମଙ୍ଗଳାଙ୍କ ଆରାଧନା ନିମନ୍ତେ ସ୍ଥାପିତ ଓଡ଼ିଶାର ଏକ ମନ୍ଦିର । ଏହା ପୁରୀ ଜିଲ୍ଲାରେ ଅବସ୍ଥିତ । ଏହା ଜଗନ୍ନାଥ ମନ୍ଦିର ଯାଉଥିବା ଭକ୍ତମାନଙ୍କ ବାଟରେ ରହି ଦର୍ଶନ କରି ଯିବା ବିଧି ରହିଛି । କିମ୍ବଦନ୍ତୀ କଥିତ ଅଛି ଯେ ବ୍ରହ୍ମା ପ୍ରଥମେ ପୃଥିବୀରେ ଆସି ପହଞ୍ଚିଲା ପରେ ଚାରିଆଡ଼େ ଶୂନ୍ୟସ୍ଥାନ ଦେଖି ଚକିତ ହୋଇପଡ଼ିଥିଲେ । ବାଟମଙ୍ଗଳା ତାଙ୍କୁ ଜଗନ୍ନାଥଙ୍କ ପାଖକୁ ବାଟ କଢ଼ାଇନେଇଥିଲେ । ଏହା ପରେ ବ୍ରହ୍ମା ନିଜ ଚେତା ଫେରିପାଇ ବିଶ୍ୱସର୍ଜନା ପୁଣି ଆରମ୍ଭ କରିଥିଲେ ।
ଚତୁର୍ଭୁଜ ମେହେର  (୧୩ ଅକ୍ଟୋବର ୧୯୩୫) ଜଣେ ଜଣାଶୁଣା ଭାରତୀୟ ତନ୍ତୀ  । ତାଙ୍କର ଓଡ଼ିଶା ବାନ୍ଧବୁଣାରେ ପାରଦର୍ଶିତା ସକାଶେ ସେ ସମଗ୍ର ଭାରତରେ ଜଣେ ମହାତନ୍ତୀ ଭାବେ ଜଣା ଓ ୨୦୦୫ ମସିହାରେ ତାଙ୍କୁ ପଦ୍ମଶ୍ରୀ ପୁରସ୍କାରର ମିଳିଥିଲା । ସେ ହାତ ବୁଣା ଲୁଗା ତିଆରି କରିବା ଓ ପାରମ୍ପରିକ ରଙ୍ଗ ବ୍ୟବହାର କରିବାରେ ସିଦ୍ଧହସ୍ତ । ତାଙ୍କ ତିଆରି ଲୁଗା ଆଦୃତ ହେବା ମଧ୍ୟରେ ଚଳଚ୍ଚିତ୍ର ଅଭିନେତ୍ରୀ ଐଶ୍ୱର୍ଯ୍ୟା ରାୟଙ୍କୁ ନିଜ ବାହାଘରରେ ଶାଶୁ ଜୟା ବଚନ ଉପହାର ଦେଇଥିବା ମେହେରଙ୍କ ତିଆରି ଏକ ଶାଢ଼ୀ ପିନ୍ଧିବା ଉଲ୍ଲେଖନୀୟ । ଜୀବନୀ ଚତୁର୍ଭୁଜ ମେହେର ଓଡ଼ିଶାର ସୁବର୍ଣ୍ଣପୁରଠାରେ ଜନ୍ମଗ୍ରହଣ କରିଥିଲେ । ସେ କେବଳ ସ୍କୁଲ ଯାଏଁ ପାଠ ପଢ଼ିଥିଲେ । ତନ୍ତକଳା ସେ ପ୍ରଥମେ ପାରମ୍ପାରିକ ତନ୍ତକଳା ଶିକ୍ଷା କରି ଏକ ହସ୍ତତନ୍ତ ସେବା କେନ୍ଦ୍ରରେ ଯୋଗ ଦେଇଥିଲେ । ସେ ସୁବର୍ଣ୍ଣପୁରଠାରେ  ବୟନ ବିହାର  ନାମକ ଏକ ହସ୍ତ ତନ୍ତ କାରଖାନା ତଥା ହସ୍ତତନ୍ତ ଗବେଷଣା ଓ ତାଲିମ କେନ୍ଦ୍ର ଆରମ୍ଭ କରି ସେଠାରେ ପ୍ରାୟ ୧୦,୦୦୦ କାରିଗରଙ୍କୁ ତାଲିମ ଦେଇଥିଲେ ।
ସୋଡିଅମ ଫେରିକ ଗ୍ଲୁକୋନେଟ,  (ଇଂରାଜୀ ଭାଷାରେ ), ଫେରଲେକସିଟ ଏହାର ଏକ ବିକ୍ରୟ ନାମ, ହେଉଛି ଏକ ଔଷଧ ଯାହା ଇପୋଏଟିନ ଥେରାପି ଗ୍ରହଣ କରୁଥିବା ହେମୋଡାଏଲିସିସ୍ ରୋଗୀଙ୍କର ଲୌହ ଅଭାବ ଜିନିତ ରକ୍ତହୀନତାର ଚିକିତ୍ସା ପାଇଁ ବ୍ୟବହୃତ ହୁଏ  । ଏହା ଏକ ଶିରାରେ ଇଞ୍ଜେକସନ ଆକାରରେ ଦିଆଯାଏ । ଏହି ଗୋଷ୍ଠୀରେ ପାଟିରେ ଦିଆଯାଉଥିବା ଲୁହା ଅପେକ୍ଷା ଶିରାଭ୍ୟନ୍ତର ଲୌହ ଭଲ ବୋଲି ଜଣାପଡିଛି । ବୟସ୍କମାନଙ୍କ ମଧ୍ୟରେ ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅଇ, ତରଳ ଝାଡ଼ା, ମୁଣ୍ଡ ବୁଲାଇବା, ଅଣନିଶ୍ୱାସ ପ୍ରଶ୍ୱାସ, ଛାତି ଯନ୍ତ୍ରଣା, ଗୋଡ଼ କ୍ରାନପ ଏବଂ ଯନ୍ତ୍ରଣା ହୋଇପାରେ । ପିଲାମାନଙ୍କଠାରେ ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ଦ୍ରୁତ ହୃତ୍‌ପିଣ୍ଡ ଗତି ଏବଂ ବାନ୍ତି ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ନିମ୍ନ ରକ୍ତଚାପ ଏବଂ ଆଲର୍ଜି ପ୍ରତିକ୍ରିୟା ହୋଇପାରେ । ଏହା ଏକ ପ୍ରକାର ଲୁହା ସପ୍ଲିମେଣ୍ଟ । ୧୯୯୯ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ସୋଡିଅମ ଫେରିକ ଗ୍ଲୁକୋନେଟ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ଏହାର ଏକ ମାତ୍ରାର ମୂଲ୍ୟ ପ୍ରାୟ ୬୮ ଡଲାର ଥିଲା । ଏହା ୟୁରୋପରେ ମଧ୍ୟ ଉପଲବ୍ଧ ।
ମାନସ ରଞ୍ଜନ ଜେନା ଓଡ଼ିଶାରେ ଜନ୍ମିତ ଜଣେ ଚିତ୍ରକାର । ସେ ବିଭୂତି କାନୁନ୍‌ଗୋ ଚାରୁ ଓ କାରୁକଳା ମହାବିଦ୍ୟାଳୟରେ ଜଣେ ଅଧ୍ୟାପକ ଥିଲେ ଓ ଅଧୁନା ସେଠାକାର ସମ୍ପାଦକ । ସେ ୨୦୧୩ ମସିହାରେ ତାଙ୍କ  "ପ୍ରତିକ୍ଷା"  ଧାରାବାହିକ ଚିତ୍ର ନିମନ୍ତେ ପ୍ରଫେସର ବ୍ୟୋମକେଶ ମହାନ୍ତି ସ୍ମୃତି ପୁରସ୍କାର ପାଇଥିଲେ । ପ୍ରଦର୍ଶନୀ ମାନସ ରଞ୍ଜନ ଜେନାଙ୍କ କଳାକୃତି ଭୁବନେଶ୍ୱରରେ  "ଟୁଗେଦର ୨"  ପ୍ରଦର୍ଶନୀରେ ଏବଂ ଜୟପୁର, ଲାକ୍ଷାଦୀପରେ ଏକ ଆନ୍ତର୍ଜାତୀୟ କ୍ୟାମ୍ପ ଓ ସମ୍ମିଳନୀ ଆଦିରେ ପ୍ରଦର୍ଶିତ ହୋଇଛି । ସମ୍ମାନ ଓ ପୁରସ୍କାର ୨୦୧୩ ମସିହାରେ ଦକ୍ଷିଣ ଏସୀୟ ଆଞ୍ଚଳିକ ସହଯୋଗ ସଂଘ  (ସାର୍କ) ସ୍ତରୀୟ କାର୍ଯ୍ୟକ୍ରମ  "ଶ୍ରଦ୍ଧାଞ୍ଜଳି" ରେ ତାଙ୍କୁ ଏହି ପୁରସ୍କାର ଦିଆଯାଇଥିଲା । ୨୦୧୩ରେ ସେ ଏକ ପୁରୁଷ ପ୍ରଧାନ ସମାଜରେ ନାରୀକୈନ୍ଦ୍ରିକ ସାମାଜିକ ଓ ମାନସିକ ପ୍ରତିବନ୍ଧକକୁ ନେଇ କରିଥିବା  "ପ୍ରତିକ୍ଷା"  ଧାରାବାହିକ ଚିତ୍ର ନିମନ୍ତେ ପ୍ରଫେସର ବ୍ୟୋମକେଶ ମହାନ୍ତି ସ୍ମୃତି ପୁରସ୍କାର ପାଇଥିଲେ ।
ବାଇଶି ପାହାଚେ ଖେଳିବ ମୀନ, ୨୦୧୧ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ସଞ୍ଜୟ ନାୟକ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଲଳିତ ଓ ପୁନମ ମିଶ୍ର । ଉଭୟ ପୁନମ ଓ ଲଳିତ ଏହି କଥାଚିତ୍ର ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ଅଭିନୟ ଲଳିତ ପୁନମ ମିଶ୍ର ମିହିର ଦାସ ବିଜୟ ମହାନ୍ତି ପ୍ରିୟଙ୍କା ମହାପାତ୍ର ଅଖିଳ ପଟ୍ଟନାୟକ ଦୁଷ୍ମନ୍ତ ପଣ୍ଡା ପ୍ରିୟା ଚୌଧୁରୀ ବୀଣା ମହାରଣା ବିଜୁ ବଡ଼ଜେନା ରାଇଚରଣ ଦାସ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଶାନ୍ତିରାଜ ଖୋସଲା ।
ଦମୟନ୍ତୀ ଯୋଶୀ  (୫ ସେପ୍ଟେମ୍ବର ୧୯୨୮ - ୧୯ ସେପ୍ଟେମ୍ବର ୨୦୦୪) କଥକ ନୃତ୍ୟର ଜଣେ ଜଣାଶୁଣା ପ୍ରଖ୍ୟାତ ପ୍ରଦର୍ଶନକାରୀ ଥିଲେ  । ସେ ବିଶ୍ୱାସ କରୁଥିଲେ ଯେ କଥକ ହେଉଛି କାହାଣୀ କହିବାର କଳା । ସେ ୧୯୩୦ ଦଶକରେ ମ୍ୟାଡାମ୍ ମେନାକାଙ୍କ ନାଟକଦଳରେ ନାଚିବା ଆରମ୍ଭ କରିଥିଲେ, ଯାହାଦ୍ୱାରା ସେ ପୃଥିବୀର ଅନେକ ସ୍ଥାନକୁ ଯାତ୍ରା କରିଥିଲେ । ସେ ଜୟପୁର ଘରାନାର ସୀତାରାମ ପ୍ରସାଦଙ୍କଠାରୁ କଥକ ଶିକ୍ଷା କରିଥିଲେ ଏବଂ ଖୁବ କମ ବୟସରେ ଜଣେ ଦକ୍ଷ ନୃତ୍ୟଶିଳ୍ପୀ ହୋଇଥିଲେ ଏବଂ ପରେ ଲକ୍ଷ୍ନୌ ଘରାନାର ଆଚାନ ମହାରାଜ, ଲାଚୁ ମହାରାଜ ଏବଂ ଶମ୍ଭୁ ମହାରାଜଙ୍କ ଅଧୀନରେ ତାଲିମ ପ୍ରାପ୍ତ ହୋଇଥିଲେ । ସେ ୧୯୫୦ ଦଶକରେ ସ୍ୱାଧୀନ ହୋଇଥିଲେ ଏବଂ ୧୯୬୦ ଦଶକରେ ମୁମ୍ବାଇର ତାଙ୍କ ନୃତ୍ୟ ବିଦ୍ୟାଳୟରେ ଗୁରୁ ହେବା ପୂର୍ବରୁ ସେ ପ୍ରତିଷ୍ଠିତ ହୋଇଥିଲେ । ସେ ୧୯୭୦ରେ ପଦ୍ମଶ୍ରୀ, ୧୯୬୮ରେ ସଂଗୀତ ନାଟକ ଏକାଡେମୀ ପୁରସ୍କାର ଗ୍ରହଣ କରିଥିଲେ ଏବଂ ସେ ୟୁ.ପି.ର କଥକ କେନ୍ଦ୍ର ନିର୍ଦ୍ଦେଶକ ରହିଥିଲେ । ପ୍ରାରମ୍ଭିକ ଜୀବନ ଏବଂ ତାଲିମ ୧୯୨୮ ମସିହାରେ ମୁମ୍ବାଇର ଏକ ହିନ୍ଦୁ ପରିବାରରେ ଜନ୍ମଗ୍ରହଣ କରିଥିଲେ । ସେ ଜେନେରାଲ ଡଃ ସାହିବ ସିଂ ସୋଖେ ଏବଂ ତାଙ୍କ ପତ୍ନୀ ଲୀଳା ସୋଖେଙ୍କ ଘରେ ବଢିଥିଲେ ଯାହାକି ମ୍ୟାଡାମ ମେନକା ନାମରେ ପରିଚିତ ହୋଇଥିଲେ । ମାନାକା ନିଜର ସନ୍ତାନ ହରାଇଥିଲେ ଏବଂ ସେ ଯୋଶୀଙ୍କୁ ଗ୍ରହଣ କରିବାକୁ ନିଷ୍ପତ୍ତି ନେଇଥିଲେ । ମାନାକାଙ୍କ ନାଟକଦଳରେ ସେ ପଣ୍ଡିତ ସୀତାରାମ ପ୍ରସାଦଙ୍କଠାରୁ କଥକଙ୍କ ବିଷୟରେ ଜାଣିଥିଲେ ଯେତେବେଳେ ସେ ମେନାକାଙ୍କ ନାଟକଦଳରେ ଭ୍ରମଣ କରିଥିଲେ । ଦଶ ବର୍ଷ ପରେ, ଯେତେବେଳେ ତାଙ୍କୁ ୧୫ ବର୍ଷ ହୋଇଥିଲା ସେ ୟୁରୋପୀୟ ପ୍ରମୁଖ ସହରରେ ଅଭିନୟ କରିଥିଲେ । ସୋଖେମାନେ ଦମୟନ୍ତୀଙ୍କ ମାଙ୍କୁ ନିୟୋଜିତ କରିଥିଲେ ଏବଂ ଯୋଶୀ ଏହି ଶିକ୍ଷା ଗ୍ରହଣ କରିଥିଲେ । ମ୍ୟାଡାମ ମେନାକାଙ୍କ ସମସାମୟିକମାନଙ୍କ ମଧ୍ୟରେ ପାର୍ସୀ ସମ୍ପ୍ରଦାୟର ଜଣେ ଅଗ୍ରଣୀ ଶାସ୍ତ୍ରୀୟ ନୃତ୍ୟଶିଳ୍ପୀ ଶିରିନ ଭାଜିଫଦାର ମଧ୍ୟ ଥିଲେ । ବୃତ୍ତି ୧୯୫୦ ଦଶକର ମଧ୍ୟଭାଗ ପରେ ଦମୟନ୍ତୀ ଜଣେ ସଫଳ ଏକକ ନୃତ୍ୟଶିଳ୍ପୀ ଭାବରେ ନିଜକୁ ପ୍ରତିଷ୍ଠିତ କରି ପଣ୍ଡିତ, ଅଖନ ମହାରାଜ, ଲାଖୁ ମହାରାଜ ଏବଂ ଲକ୍ଷ୍ନୌ ଘରାନାର ଶମ୍ଭୁ ମହାରାଜ ଏବଂ ଜୟପୁର ଘରାନାର ଗୁରୁ ହିରାଲାଲଙ୍କଠାରୁ ତାଲିମ ନେଇଥିଲେ । ବିଶେଷ କରି ଦିଲ୍ଲୀର କଥକ କେନ୍ଦ୍ରରେ ସେ ଶମ୍ଭୁ ମହାରାଜଙ୍କ ଅଧୀନରେ ତାଲିମ ନେଇଥିଲେ । ସେ ପ୍ରଥମ ବ୍ୟକ୍ତି ଯିଏକି  "ସାଢୀ" କୁ କଥକ ନୃତ୍ୟରେ ପୋଷାକ ଭାବରେ ପରିଚିତ କରିଥିଲେ । ସେ ଇନ୍ଦିରା କଳା ବିଶ୍ୱବିଦ୍ୟାଳୟ , ଖଇରାଗଡ ଏବଂ ଲକ୍ଷ୍ନୌର କଥକ କେନ୍ଦ୍ରରେ ମଧ୍ୟ କଥକ ଶିକ୍ଷା ଦେଇଥିଲେ । ତାଙ୍କୁ ସଂଗୀତ ନାଟକ ଏକାଡେମୀ ପୁରସ୍କାର  (1968) ଏବଂ ପଦ୍ମଶ୍ରୀ  (1970) ସମ୍ମାନରେ ସମ୍ମାନିତ କରାଯାଇଛି  । ସେ ବିରେଶ୍ୱର ଗୌତମଙ୍କ ଗୁରୁ ମଧ୍ୟ ଥିଲେ । ଦାମୟନ୍ତୀ ଯୋଶୀ ସେପ୍ଟେମ୍ବର ୧୯, ୨୦୦୪ରେ ମୁମ୍ବାଇରେ ତାଙ୍କ ଘରେ ମୃତ୍ୟୁ ବରଣ କରିଥିଲେ । ସେ ଅସୁସ୍ଥ ହୋଇପଡିଥିଲେ ଏବଂ ଷ୍ଟ୍ରୋକ୍ ଆକ୍ରମଣର ଶିକାର ହେବା ପରେ ପ୍ରାୟ ଏକ ବର୍ଷ ପର୍ଯ୍ୟନ୍ତ ସେ ଶଯ୍ୟାଶାୟୀ ଥିଲେ ।
ବଧୂ ନିରୁପମା -  (୧୯୮୭)ରେ ମୁକ୍ତିଲାଭ କରିଥିବା ଓଡ଼ିଆ ସିନେମା  । ଏହା ବିଭୂତି ପଟ୍ଟନାୟକଙ୍କ ଉପନ୍ୟାସ ବଧୁ ନିରୁପମା ଉପରେ ଆଧାରିତ । ଗୋପାଳ ଛୋଟରାୟ ଏହାର କାହାଣୀକାର, ଯୁଗଳ ଦେବତାଙ୍କ ନିର୍ଦ୍ଦେଶନା ଓ ଚିତ୍ରନାଟ୍ୟ, ମହେନ୍ଦ୍ର ମିଶ୍ର, ରବି ପଟ୍ଟନାୟକଙ୍କ ସମ୍ପାଦନାରେ ୧୯୮୭ରେ ତିଆରି ଏହି ଚଳଚ୍ଚିତ୍ରରେ ଇଶା ବେବର୍ତା, ଦେବୁ ବୋଷ, ଅପରାଜିତା ମହାନ୍ତି, ରାଧା ପଣ୍ଡା, ଶ୍ରୀରାମ ପଣ୍ଡା, ଜୟୀରାମ ସାମଲ ଅଭିନୟ କରିଥିଲେ । ଅଭିନୟ ଇଶା ବେବର୍ତା ଦେବୁ ବୋଷ ଅପରାଜିତା ମହାନ୍ତି ରାଧା ପଣ୍ଡା ଶ୍ରୀରାମ ପଣ୍ଡା ଜୟୀରାମ ସାମଲ ବିଜୟ ମହାନ୍ତି ଅନୁ ଚୌଧୁରୀ  (ଶିଶୁ କଳାକାର) ଗୀତ ଓ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅକ୍ଷୟ ମହାନ୍ତି  ।
ଦୁଲାଲ ଦାସ  (ଦୁଲାଲ ଚନ୍ଦ୍ର ଦାସ) ଥିଲେ ଜଣେ ଓଡ଼ିଆ ପ୍ରଛଦପଟ୍ଟ ଗାୟକ । ଆକାଶବାଣୀ କଲିକତାରୁ ତାଙ୍କର ଅନେକ ଗୀତ ପ୍ରଚାରିତ ହୋଇଥିଲା।
କୁଦଗାଁ, ଓଡ଼ିଶାର ଅନୁଗୋଳ ଜିଲ୍ଲାର ଆଠମଲ୍ଲିକ ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି ଆଠମଲ୍ଲିକ ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଅନୁଗୋଳଠାରୁ ୧୧୨ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି। ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ଶିବମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
ମେଲିିଣ୍ଡା ଗେଟ୍ସ ଜନ୍ମ ଅଗଷ୍ଟ ୧୫,୧୯୬୪ ।ଜଣେ ଆମେରିକିୟ ,ପୂର୍ବୋକ୍ତ ମାଇକ୍ରୋସଫ୍ଟ କର୍ମଚାରୀ,ଏବଂ ମାଇକ୍ରୋସଫ୍ଟ ପ୍ରତିଷ୍ଠାତାଙ୍କ ସ୍ତ୍ରୀ । ସେ ବିଲ ଓ ମେଲିନା ଗେଟ୍ସ ଫାଉଣ୍ଡେସନର ସହପ୍ରତିଷ୍ଠାତା।ସେ ମାଇକ୍ରୋସଫ୍ଟରେ  "ବବ,ଏକ୍ସଇଡ଼ ଓ ଏନକାର୍ଟ"  ପ୍ରୋଜେକ୍ଟ ମୁଖ୍ୟ ରୂପେ କାମ କରୁଥିଲେ। ବାଲ୍ୟ ଜୀବନ ଓ ପାଠପଢ଼ା ମେଲିିଣ୍ଡା ଆନ୍ନ୍ ଫ୍ରେଞ୍ଚ ୧୯୬୪ ମସିହା ଅଗଷ୍ଟ୧୫ରେ ଟେକ୍ସଆସର ଡ଼ାଲାସ୍ ସ୍ଥାନରେ ଜନ୍ମ ଗ୍ରହଣ କରିଥିଲେ।।ସେ ଜଣେ ଏରୋସ୍ପେସ ଯନ୍ତ୍ରୀ  "ଜୋସେଫ ଫ୍ରେଞ୍ଚ ଜୁନିଅର"  ଓ ଜଣେ ଗୃହିଣୀ  "ଇଲେନ ଆଗ୍ନେସ ଏମର୍ରଲାଣ୍ଡ୍" ଙ୍କ ୪ ସନ୍ତାନଙ୍କ ମଧ୍ୟରୁ ଜଣେ। ଫ୍ରେଞ୍ଚଙ୍କ ଜଣେ ବଡ଼ ଭଉଣୀ ଓ ଦୁଇ ଜଣ ଛୋଟ ଭାଇ ଥିଲେ। ଫ୍ରେଞ୍ଚ ଜଣେ ରୋମାନ କେଥୋଲିକ୍ ଥିଲେ ।ସେ ମୋନିକା କେଥୋଲିକ୍ ସ୍କୁଲ ଯାଉଥିଲେ ।ସେହି ସ୍କୁଲରେ ସେ ତାଙ୍କ ଶ୍ରେଣୀରେ ପ୍ରଥମ ହଉଥିଲେ। ସେ ଉରସୁଲିନ୍ ଏକାଡେମୀ ଅଫ ଡ଼ାଲାସ୍ରୁ ୧୯୮୨ ମସିହାରେ ସ୍ନାତକ ଡିଗ୍ରୀ ହାସଲ କରିଥିଲେ।ସେ କୋମ୍ପୁଟର ବିଜ୍ଞାନ ଓ ଅର୍ଥଶାସ୍ତ୍ରରେ ମହାବିଦ୍ୟାଳୟରୁ ସ୍ନାତକ ହାସଲ କରିଥିଲେ।
ଗାୟତ୍ରୀ ମୋହନଦାସ ବା ଗିତୁ ମୋହନଦାସ  (ଜନ୍ମ ୧୪ ଫେବୃଆରୀ ୧୯୮୧ ) ଜଣେ ଭାରତୀୟ ମହିଳା ଅଭିନେତ୍ରୀ ଓ ନିର୍ଦ୍ଦେଶିକା  । ସେ ମାଳୟାଲମ ଭାଷା ଫିଲ୍ମରେ ମୁଖ୍ଯତଃ କାର୍ଯ୍ୟ କରନ୍ତି । ମୁମ୍ବାଇଠାରେ ମଧ୍ୟ ସେ କାର୍ଯ୍ୟ କରିଛନ୍ତି । . ୨୦୧୩ ମସିହାରେ ସେ ସାମାଜିକ- ରାଜନୈତିକ କାହାଣୀ ଉପରେ ପର୍ଯ୍ୟବସିତ ଫିଲ୍ମ  " "   " ନାମକ ଫିଲ୍ମରେ ନିର୍ଦ୍ଦେଶନା ଦେଇ ଚର୍ଚାକୁ ଆସିଥିଲେ । ଏହି ଫିଲ୍ମ ୨ଟି ଜାତୀୟ ଫିଲ୍ମ ପୁରସ୍କାର ପାଇବା ସହ ୮୭ ତମ ଏକଡେମି  ( ଓସ୍କାର ) ପୁରସ୍କାର ପାଇଁ ମନୋନୀତ ହେଇଥିଲା  ।, କାର୍ଯ୍ୟ ଜୀବନୀ ଗାୟତ୍ରୀ ମୋହନଦାସଙ୍କ ଡାକ ନାମ ଗିତୁ ଫିଲ୍ମ ଶିଳ୍ପରେ ମଧ୍ୟ ରହିଥିଲା । . ଗିତୁଙ୍କ ପ୍ରଥମ ଅଭିନୀତ ଫିଲ୍ମ ୧୯୮୬ ମସିହାରେ ମାଲାୟାଲାମ ଭାଷାରେ  " ଓନ୍ନୁ ମୁଥାଳ ପୂଜ୍ୟମ ବରେ "  ଥିଲା ଓ ସେଥିରେ ସେ ୫ ବର୍ଷ ସାନ ଝିଅ ହିସାବରେ ଅଭିନୟ କରି ଫିଲ୍ମ ଜଗତରେ ପରିଚିତ ହେଇଥିଲେ । ମାଲାୟାଲାମ ଭାଷାର ଲୋକପ୍ରିୟ ଅଭିନେତା ମୋହନଲାଲଙ୍କ ସହ ସେ ଅନେକ ଫିଲ୍ମରେ ଅଭିନୟ କରିଥିଲେ । ନିର୍ଦ୍ଦେଶିକା ଭାବରେ ତାଙ୍କର ପ୍ରଥମ ଫିଲ୍ମ ମାଲାୟାଲାମ ଭାଷାରେ ଥିଲା ଓ ତା ପରେ ସେ ନିର୍ଦ୍ଦେଶନା ଦେଇଥିବା ଫିଲ୍ମ  " "   " ତାଙ୍କ ପାଇଁ ବହୁତ ଖ୍ଯାତି ଆଣିଦେଇଥିଲା । ଏହି ଫିଲ୍ମ ସୋଫିଆ ଆନ୍ତର୍ଜାତିକ ଫିଲ୍ମ ମହୋତ୍ଶବରେ ସ୍ୱତନ୍ତ୍ର ଜୁରୀ ପୁରସ୍କାର ମଧ୍ୟ ପାଇଥିଲା । ବ୍ୟକ୍ତିଗତ ଜୀବନ ମୋହନଦାସ ଓ ସୁଧାଙ୍କ କନ୍ୟା ଗିତୁଙ୍କ ଜଣେ ଭାଇ ଅର୍ଜୁନ ମଧ୍ୟ ରହିଛନ୍ତି । ଗିତୁ ସିନେମାଟୋଗ୍ରାଫର ରାଜୀବ ରବିଙ୍କୁ ବିବାହ କରିଛନ୍ତି । ତାଙ୍କର ଏକ ଝିଅ ରହିଛି ।
ଅମୀରା ସାହା  (ଜନ୍ମ: ୨୪ ସେପ୍ଟେମ୍ବର ୧୯୭୯) ଜଣେ ଭାରତୀୟ ଉଦ୍ୟୋଗୀ ଏବଂ ମେଟ୍ରୋପଲିସ ସ୍ୱାସ୍ଥ୍ୟ ସେବାର ପରିଚାଳନା ନିର୍ଦ୍ଧେଶକ ଅଟନ୍ତି  । ସେ ମେଟ୍ରୋପଲିସ ହେଲଥ କେୟାରର ପ୍ରତିଷ୍ଠାତା ତଥା ସଭାପତି ଡଃ ସୁଶୀଲ ସାହାଙ୍କ ଝିଅ ଅଟନ୍ତି। ତାଙ୍କୁ ବିଶ୍ୱ ଅର୍ଥନୈତିକ ଫୋରମଦ୍ୱାରା ୨୦୧୫ ମସିହାର ୟଙ୍ଗ ଗ୍ଲୋବାଲ ଲିଡ଼ର ଭାବେ ସମ୍ମାନିତ କରାଯାଇଛି । ସେ ୨୦୧୭, ୨୦୧୮ ଏବଂ ୨୦୧୯ ମସିହାରେ ଫର୍ଚ୍ଚୁନ ଇଣ୍ଡିଆର ସବୁଠାରୁ ଶକ୍ତିଶାଳୀ ମହିଳା ବ୍ୟବସାୟ ତାଲିକାରେ ନାମିତ ହୋଇଥିଲେ । ସାହା  "ଫୋର୍ବସ ଇଣ୍ଡିଆଜ୍ ଟାୟକୁନ୍ସ ଅଫ ଟୁମୋରୋ"  ୨୦୧୮ ମସିହାର ତାଲିକାରେ ସ୍ଥାନ ପାଇଥିଲା । ଜୀବନୀ ଅମୀରା ସାହା ଡଃ ସୁଶୀଲ ସାହା ଏବଂ ସ୍ତ୍ରୀ ରୋଗ ବିଶେଷଜ୍ଞ ଡଃ ଦୂରୁ ସାହାଙ୍କଠାରୁ ଜନ୍ମ ଗ୍ରହଣ କରିଥିଲେ । ତାଙ୍କର ବଡ଼ ଭଉଣୀ ଅପର୍ଣ୍ଣା ସାହା ଜଣେ ଜେନେଟିକ ଅଟନ୍ତି । ସେ  "ଏଚଆର କଲେଜ ଅଫ କମର୍ସ ଆଣ୍ଡ ଇକୋନୋମିକ"  କଲେଜରୁ ବାଣିଜ୍ୟ କରିଥିଲେ । ସାହା ଅଷ୍ଟିନରେ ଟେକ୍ସାସ ବିଶ୍ୱବିଦ୍ୟାଳୟ ଡ଼ାଲାସରୁ ଫାଇନାନ୍ସରେ ଡିଗ୍ରୀ ହାସଲ କରିଥିଲେ। କିଛି ସମୟ ପାଇଁ ସେ ନ୍ୟୁୟର୍କରେ ଗୋଲ୍ଡମ୍ୟାନ ସାକ୍ସଙ୍କ ସହ କାମ କରିଥିଲେ । ପରେ ସେ ହାୱାର୍ଡ ବିଜନେସ ସ୍କୁଲରେ ଓନର-ପ୍ରେସିଡେଣ୍ଟ-ମ୍ୟାନେଜମେଣ୍ଟ କାର୍ଯ୍ୟକ୍ରମ ସମାପ୍ତ କରିଥିଲେ । ସାହା ଜଣେ ଶିଳ୍ପ ମୁଖ୍ୟପାତ୍ର ଏବଂ ବିଭିନ୍ନ ଜାତୀୟ ତଥା ଆନ୍ତର୍ଜାତିକ ଫୋରମ, ଶିଳ୍ପ ଇଭେଣ୍ଟ ଏବଂ ସମ୍ମିଳନୀରେ ବକ୍ତା ଭାବରେ ସ୍ଥାନ ପାଇଛନ୍ତି । ସେ ଇଣ୍ଡିଆନ ଇନଷ୍ଟିଚ୍ୟୁଟ ଅଫ ମ୍ୟାନେଜମେଣ୍ଟ ଅହମ୍ମଦାବାଦ, ହାୱାର୍ଡ ବିଜନେସ ସ୍କୁଲ ଓ ଦ୍ୱାରା ଆୟୋଜିତ କାର୍ଯ୍ୟକ୍ରମରେ ବକ୍ତା ଭାବରର କାର୍ଯ୍ୟ କରିଛନ୍ତି । ସେ ୨୦୦୧ ମସିହାରେ ନିଜ ପିତାଙ୍କ ପାଥୋଲୋଜି ବ୍ୟବସାୟ ମେଟ୍ରୋପଲିସ ଲ୍ୟାବକୁ ଗ୍ରହଣ କରିଥିଲେ । ବର୍ତ୍ତମାନ ସେ ମାରିକୋ କାୟା ଏଣ୍ଟରପ୍ରାଇଜେସ ଲିମିଟେଡ଼ର ବୋର୍ଡ ସଦସ୍ୟ ତଥା ମେଟ୍ରୋପଲିସ ହେଲଥ କେୟାର ଲିମିଟେଡ଼ର ପରିଚାଳନା ନିର୍ଦ୍ଧେଶକ ଭାବରେ କାର୍ଯ୍ୟ କରୁଛନ୍ତି । ସେ ବର୍ତ୍ତମାନ ଟରେଣ୍ଟ ଫାର୍ମାସ୍ୟୁଟିକାଲ୍ସ ଲିମିଟେଡ଼, ସାପର୍ସ ଷ୍ଟପ ଲିମିଟେଡ଼ ଏବଂ କାୟା ଲିମିଟେଡ଼ର ନିର୍ଦ୍ଦେଶକ ଅଟନ୍ତି । ସାହା ଇଣ୍ଡିଆନ ଆସୋସିଏସନ ଅଫ ପାଥୋଲୋଜି ଲାବୋରେଟୋରୀ  ର ସଚିବ ଏବଂ ଫେଡରେସନ ଅଫ ଇଣ୍ଡିଆନ ଚାମ୍ବର୍ସ ଅଫ କମର୍ସ ଆଣ୍ଡ ଇଣ୍ଡଷ୍ଟ୍ରି   ସ୍ୱାସ୍ଥ୍ୟ ସେବା କମିଟିର ସହ-ଅଧ୍ୟକ୍ଷ ଭାବେ ମଧ୍ୟ କାର୍ଯ୍ୟ କରିଛନ୍ତି । ୨୦୧୭ ମସିହାରେ ସଶକ୍ତିକରଣ ପ୍ରତିଷ୍ଠା କରିଥଲେ ।
ବର୍ଫାନୀ ଧାମ , ଭାରତୀୟ ରାଜ୍ୟ ଛତିଶଗଦର ରାଜନନ୍ଦଗାଓଠାରେ ଥିବା ଏକ ଶିବ ମନ୍ଦିର । . ଏହି ସ୍ଥାନ ଗୁର୍ଗ ସହରରୁ 40 କିଲୋମିଟର ଦୂରରେ ନାଗପୁର ରାସ୍ତାରେ ଅବସ୍ଥିତ । ମନ୍ଦିର ଶିଖରରେ ଏକ ବିଶାଳ ଶିବଲିଙ୍ଗ ରହିବା ସହ ମୁଖ୍ୟାଦ୍ୱାରା ଆଗରେ ନନ୍ଦୀ ଶଣ୍ଢର ପ୍ରତିମୂର୍ତି ରହିଛି। ସ୍ଥାପତ୍ୟ ମନ୍ଦିରଟି 3ଟି ସ୍ତରରେ ରହିଛି । ପ୍ରଥମ ପ୍ରସ୍ତରେ ପାତାଳ ଭୈରବୀଙ୍କ ଆସ୍ଥାନ ରହିଥିବା ବେଳେ ଦ୍ୱିତୀୟରେ ନବଦୁର୍ଗା ବା ତ୍ରିପୁରା ସୁନ୍ଦରୀ ଓ ତୃତୀୟରେ ଭଗବାନ ଶିବଙ୍କ ଆସ୍ଥାନ ରହିଛି ।
ବୈଦିକ ସଂସ୍କୃତିରେ କେଶକୁ ଶିଖା ବୋଲି କହାଯାଏ । ସେଥିପାଇଁ ପ୍ରତ୍ୟେକ ସ୍ତ୍ରୀ ତଥା ପୁରୁଷ ମସ୍ତିଷ୍କରେ କେଶ ରଖିଥାନ୍ତି । ଜନ୍ମରୁ ସାତବର୍ଷ ମଧ୍ୟରେ ଶିଶୁଙ୍କୁ ମୁଣ୍ଡନ କରିବା ଆବଶ୍ୟକ । ଏଥିପାଇଁ ମୁଣ୍ଡନ ସଂସ୍କାର ବା ଚୂଡ଼ାକର୍ମ ସଂସ୍କାର କରାଯାଇଥାଏ । ଏହାଫଳରେ ପିଲାମାନଙ୍କ ମସ୍ତିଷ୍କ ଦୃଢ଼ ହୋଇଥାଏ ତଥା ତାଙ୍କର ବୁଦ୍ଧି ଅଧିକ ତୀକ୍ଷ୍‌ଣ ହୋଇଥାଏ । ୬ରୁ ୮ବର୍ଷ ବୟସରେ ଉପନୟନ ସଂସ୍କାର କରାଯାଏ । ଏଥିରେ ଶିଶୁଙ୍କୁ ଜନେୟୁ ପିନ୍ଧାଯାଇ ଗୁରୁଙ୍କଠାରୁ ଆଶୀର୍ବାଦ ନେଇ ଶିକ୍ଷା ଗ୍ରହଣ କରିବା ଉଚିତ୍‌ । କିନ୍ତୁ ବର୍ତ୍ତମାନ ୩ବର୍ଷ ବୟସରେ ବିଦ୍ୟାଳୟକୁ ପାଠ ପଢ଼ିବା ପାଇଁ ଯାଉଛନ୍ତି । ମସ୍ତିଷ୍କରେ ଶିର ମୁଣ୍ଡନ କରାଯାଉଥିଲେ ମଧ୍ୟ ମସ୍ତିଷ୍କରେ ଅଳ୍ପ କେଶ ରଖୁଥିଲେ । ମସ୍ତିଷ୍କର ମଧ୍ୟଭାଗରେ ଆତ୍ମାଙ୍କ ସ୍ଥାନ ରହିଛି । ଭୌତିକ ବିଜ୍ଞାନାନୁସାରେ ଏହା ମସ୍ତିଷ୍କର କେନ୍ଦ୍ର । ଶରୀର ପ୍ରତ୍ୟେକ ଅଙ୍ଗ, ବୁଦ୍ଧି ଏବଂ ମନକୁ ନିୟନ୍ତ୍ରଣ କରିଥାଏ ମସ୍ତିଷ୍କ । ଋଷି ଓ ମୁନିମାନେ ବୁଝିବିଚାରି କେଶ ରଖିବା ପ୍ରଥା ଆରମ୍ଭ କରିଥିଲେ । ଧାର୍ମିକ ଗ୍ରନ୍ଥାନୁସାରେ ସହସ୍ରାର ଚକ୍ରର ଆକାର ଗାଈର ଖୁର ସହ ସମାନ ହୋଇଥାଏ । ଏଥିପାଇଁ କେଶର ଆକାର ଶିଖା ଭଳି ହୋଇଥିଲେ ଗାଈର ଖୁର ସହ ସମାନ ବୋଲି ଋଷିମାନେ ବିଶ୍ୱାସ କରିଥାନ୍ତି । ଯେଉଁ ସ୍ଥାନରେ କେଶ ରଖିବା ପରମ୍ପରା ରହିଛି ସେଠାରେ ସୁଷୁମ୍ନା ନାଡ଼ି ରହିଥାଏ । କୌଣସି ବ୍ୟକ୍ତିର କୁଣ୍ଡଳୀରେ ରାହୁର ପ୍ରଭାବ ପଡ଼ିଥାଏ ତ ତା  ମଥାରେ ତିଲକ ବା କେଶ ରଖିବା ପାଇଁ ପରାମର୍ଶ ଦିଆଯାଇଥାଏ । ମୁଣ୍ଡନ ସଂସ୍କାର ସ୍ୱାସ୍ଥ୍ୟ ପ୍ରତି ବେଶ ହିତକର ହୋଇଥାଏ । ଜନ୍ମ ପରେ ଶିଶୁକୁ ପରିଷ୍କାର କଲେ ମଧ୍ୟ ତା ର ମସ୍ତିଷ୍କରେ ଥିବା କେଶରେ କୀଟାଣୁ, ବ୍ୟାକ୍ଟେରିଆ ଏବଂ ଜୀବାଣୁ ଲାଗିରହିଥାଏ । ଖାଲି ଧୋଇଲେ ମୁଣ୍ଡରୁ ତାହା ସହଜରେ ବାହାରିନଥାଏ । ଏଥିପାଇଁ ଥରେ ମୁଣ୍ଡନ କରିବା ଜରୁରୀ ବୋଲି ମୁନିଋଷି ଓ ବୈଜ୍ଞାନିକମାନେ ମତ ଦେଇଛନ୍ତି । ବର୍ଷକ ମଧ୍ୟରେ ପିଲାମାନଙ୍କର ମୁଣ୍ଡନ କରାଯାଇଥାଏ । ମୃତ୍ୟୁ ସମୟରେ ମଧ୍ୟ ମୁଣ୍ଡନ କାର୍ଯ୍ୟ କରାଯାଇଥାଏ । କାରଣ ପାର୍ଥିବ ଶରୀରକୁ ଦାହ କରାଉଥିବା ବେଳେ କିଛି ଜୀବାଣୁ ଆମ ଶରୀରରେ ପ୍ରବେଶ କରିଥାନ୍ତି । ନଦୀରେ ସ୍ନାନ କରିବା ଏବଂ ଖରାରେ ବସିବାଦ୍ୱାରା ଜୀବାଣୁ ସମ୍ପୂର୍ଣ୍ଣ ମରିନଥାନ୍ତି । ଜୀବାଣୁକୁ ସଂପୂର୍ଣ୍ଣ ନାଶ କରିବା ପାଇଁ ମୁଣ୍ଡନ କରାଯାଇଥାଏ ।
ମାରିବାଭିର  (ଇଂରାଜୀ ଭାଷାରେ ), ଲିଭଟେନ୍ସି ଏହାର ଏକ ବିକ୍ରୟ ନାମ, ହେଉଛି ଏକ ଭୂତାଣୁରୋଧୀ ଔଷଧ ଯାହା ଟ୍ରାନ୍ସପ୍ଲାଣ୍ଟ ପରବର୍ତ୍ତୀ ସାଇଟୋମେଗାଲୋଭାଇରସ   ର ଚିକିତ୍ସା ପାଇଁ ବ୍ୟବହୃତ ହୁଏ  । ନିର୍ଦ୍ଦିଷ୍ଟ ଭାବରେ ଏହା ସେହି କ୍ଷେତ୍ରରେ ବ୍ୟବହୃତ ହୁଏ ଯେଉଁଠାରେ ଗାନିକ୍ଲୋଭିର, ଭାଲଗାନିକ୍ଲୋଭିର, ସିଡୋଫୋଭିର, ଏବଂ ଫୋସ୍କାରନେଟ ଇତ୍ୟାଦି ପ୍ରଭାବଶାଳୀ ହୁଏନି । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ସ୍ୱାଦ ବ୍ୟାଘାତ, ଅଇ, ତରଳ ଝାଡ଼ା, ବାନ୍ତି ଏବଂ ଥକ୍କାଣ ହୋଇପାରେ । ଗର୍ଭାବସ୍ଥାରେ ସୁରକ୍ଷା ବିଷୟ ଅସ୍ପଷ୍ଟ ଅଟେ । ଏହା ଏକ ସାଇଟୋମେଗାଲୋଭାଇରସ ପିୟୁଏଲ୯୭ କାଇନେଜ ଇନହିବିଟର  ( 97 ) ହୋଇଥିବାରୁ ଜୀବାଣୁ ନକଲକୁ ଅବରୋଧ କରେ  । ୨୦୨୧ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ମାରିବାଭିର ଅନୁମୋଦିତ ହୋଇଥିଲା । ୨୦୨୨ ସୁଦ୍ଧା ୟୁରୋପରେ ଅନୁମୋଦନ ପାଇଁ ସୁପାରିଶ କରାଯାଇଛି । ଯୁକ୍ତରାଷ୍ଟ୍ରରେ ୨୦୨୨ ସୁଦ୍ଧା ୪ ସପ୍ତାହ ବ୍ୟବ‌ହାରର ମୂଲ୍ୟ ପ୍ରାୟ ୨୫୦୦୦ ଡଲାର ଥିଲା ।
ପାଇକ ବିଦ୍ରୋହ, ୨୦୨୦ ମସିହାରେ ମୁକ୍ତିଲାଭ କରିଥିବା ଏକ କ୍ଷୁଦ୍ର ଓଡ଼ିଆ ଚଳଚ୍ଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଅକ୍ଷୟ ପରିଜା । ହର ପ୍ରସାଦ ଦାଶ ଏହି କଥାଚିତ୍ରଟିର କାହାଣୀ, ଚିତ୍ରନାଟ୍ୟ ଓ ସଂଳାପ ରଚନା କରିଥିଲେ । ନିଶ୍ଚୟ ତ୍ୟାଗୀ ଓ ଅନୁଜ ତ୍ୟାଗୀ ଏହି ଚଳଚ୍ଚିତ୍ରଟିର ନିର୍ଦ୍ଦେଶନା ଦେଇଥିଲେ । ଚଳଚ୍ଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସମରେଶ ରାଉତରାୟ ଓ ମନୋଜ ମିଶ୍ର । ଶକ୍ତି ବରାଳ, ପ୍ରିୟ ମିଶ୍ର, ସନ୍ତୋଷ ମିଶ୍ର, ଗୋପାଳ ବିଶ୍ୱାଳ, ନିରଞ୍ଜନ, ଅଶୋକ ବିଶ୍ୱାଳ ଆଦି କଳାକାରମାନେ ଚଳଚ୍ଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ସମରେଶ ରାଉତରାୟ - ବକ୍ସି ଜଗବନ୍ଧୁ ମନୋଜ ମିଶ୍ର - ଜୟୀ ରାଜଗୁରୁ ଶକ୍ତି ବରାଳ - ଭୂପା ସିଂହ ପ୍ରିୟ ମିଶ୍ର - ପୁରୀ ପଣ୍ଡା ସନ୍ତୋଷ ମିଶ୍ର ଗୋପାଳ ବିଶ୍ୱାଳ - ଦଳ ବେହେରା ଶରତ ସମ୍ରାଟ - ବାହିନୀପତି ନିରଞ୍ଜନ ଅଶୋକ ବିଶ୍ୱାଳ ସୁନ୍ଦ୍ରୋ ପୁଲିଓ - ଇଂରେଜ ଅଧିକାରୀ ଲୁସିଓ - ଇଂରେଜ ଅଧିକାରୀ କାହାଣୀ ଏହି ଚଳଚ୍ଚିତ୍ରଟିର କାହାଣୀ ଓଡ଼ିଶାର ପାଇକ ବିଦ୍ରୋହ ଉପରେ ପର୍ଯ୍ୟବେଷିତ, ଯେଉଁଥିରେ ଖୋର୍ଦ୍ଧାଗଡ଼ ବକ୍ସି ଜଗବନ୍ଧୁ ଓ ଜୟୀ ରାଜଗୁରୁଙ୍କ ଭୂମିକା ଉପସ୍ଥାପନା କରାଯାଇଛି । ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଧର୍ମା ବିଶ୍ ।
ହିନ୍ଦୁ କୁଶ ଉତ୍ତର ପାକିସ୍ତାନରୁ ମଧ୍ୟ ଆଫଗାନିସ୍ତାନ ପର୍ଯ୍ୟନ୍ତ ବିସ୍ତୃତ ଏକ ୮୦୦ କିମି ଚାଲୁଥିବା ପର୍ବତ ଶୃଙ୍ଖଳ ଅଟେ । ଏହାର ସବୁଠାରୁ ଉଚ୍ଚ ପାହାଡ ପାକିସ୍ତାନର  "ଚିତ୍ରାଳ ଜେଲ" ରେସ୍ଥିତ ୭,୭୦୮ ମିଟର  (୨୫,୨୮୯ ଫୁଟ) ଲମ୍ବା ତିରିଚ ମୀର ପର୍ବତ ରହିଛି  । ହିନ୍ଦୁ କୁଶ ପାମୀର ପର୍ବତରୁ ଯାଇ ଯୋଡି ହୋଇଥାଏ ଏବଂ ହିମାଳୟର ଏକ ଉପଶାଖା ବୋଲି ଧରାଯାଏ । ହିନ୍ଦୁ କୁଶର ଦ୍ୱିତୀୟ ସବୁଠାରୁ ଉଚ୍ଚ ପାହାଡ ନୌଶକ ପର୍ବତ ଏବଂ ତୃତୀୟ ଇସ୍ତୋର-ଓ-ନଳ ଅଟେ । ହିନ୍ଦୁ କୁଶ ପାହାଡର ଅତ୍ୟଧିକ ଉଚ୍ଚ ହେବା ପରେ ମଧ୍ୟ ଏହି ଶୃଙ୍ଖଳରେ ବହୁତ ପାହଞ୍ଚ ରହିଛି ଯାହାଦ୍ୱାରା ଏହି ଶୃଙ୍ଖଳକୁ ଲୋକମାନଙ୍କ ଯିବା-ଆସିବା ବହୁ ଯୁଗରୁ ରହିଆସିଛି । ନାମ ହିନ୍ଦୁ କୁଶ ପର୍ବତକୁ ସଂସ୍କୃତରେ  "ପରିୟାତ୍ର ପର୍ବତ"  କୁହାଯାଏ । ଯେତେବେଳେ ଏହି ଅଞ୍ଚଳରେ ଆଲେକଜାଣ୍ଡର ଜିତିଥିଲେ , ସେତେବେଳେ ଏହି ପର୍ବତକୁ ଗ୍ରୀକ ଭାଷାରେ କୌକାସୋଶ ଇନ୍ଦିକୌଶ  ( , )ମାନେ  'ଭାରତୀୟ ପର୍ବତ'  ନାମରେ ନାମିତ କରାଗଲା । ପରେ ଏହାର ନାମ ହିନ୍ଦୁ କୁଶ,  "ହିନ୍ଦୁ କୁହ"  ଏବଂ  "କୁହ-ଏ-ହିନ୍ଦୁ"  ଦିଆଗଲା ।  "କୁହ"  କିମ୍ବା  "କୋହ" ରମାନେ ଫରାସୀରେ  "ପହାଡ଼"  ହୋଇଥାଏ , କିନ୍ତୁ  "କୁଶ" ର ଶବ୍ଦକୁ ନେଇ ବହୁ ବିବାଦ ହୋଇଛି । ୧୩୩୩ ଶତାବ୍ଦୀରେ  "ଇନ୍ୱ ବତୁତା"  ଅନୁସାରେ ଏହାର ଅର୍ଥ  "ମାରିବା ଲୋକ"  ଥିଲା । ଏହାର ତାତ୍ପର୍ଯ୍ୟ ଏହା ଆସିଲା କି , ଉତ୍ତର ଭାରତୀୟ ଉପ-ମହାଦ୍ୱୀପରେ ଆରବ-ତୁର୍କୀର ଶାସନ ପରେ ହିନ୍ଦୁମାନଙ୍କୁ ଗୁଲାମ କରି ଏହି ପର୍ବତରୁ ନିଆଯାଉଥିଲା ଏବଂ ସେଥି ମଧ୍ୟରୁ ବହୁତ ଲୋକ ଏଠାରେ ବରଫରେ ପଡି ମୃତ୍ୟୁବରଣ କରୁଥିଲେ । ଏହାର ବିପରୀତ କିଛି ବିଦ୍ୱାନଙ୍କ ଅନୁସାରେ  "କୁଶ"  କେବଳ  "କୁହ" ର ଅନ୍ୟ ଏକ ରୂପ ଅଟେ , କିମ୍ବା  "ହିନ୍ଦୁ କଶ"  କିମ୍ବା  "ହିନ୍ଦୁ କେଶ" ର ବିପରୀତ ରୂପ ଅଟେ, ଯାହାର ଅର୍ଥ  "ଭାରତର ସୀମା"  ବୋଲି ବାହାରିଥାଏ । ଏହା ମଧ୍ୟ ହୋଇପାରେ କି ଏହି  "କୌକାସୋଶ ଇନ୍ଦିକୌଶ" ମାନେ ଗ୍ରୀକ ନାମରେ ୨୦୦୦ ବର୍ଷ ପରର ବିପରୀତ ରୂପ ହୋଇପାରେ । ହିନ୍ଦୁ କୁଶ ଏବଂ  "କରାକୋରାମ ପର୍ବତ" ର ମଝିରେ ଏକ  "ହିନ୍ଦୁ ରାଜ"  ନାମକ ପର୍ବତ ଶୃଙ୍ଖଳ ମଧ୍ୟ ରହିଛି ।
ପ୍ରିୟା ଚୌଧୁରୀ ଜଣେ ଜଣାଶୁଣା ଓଡ଼ିଆ କଥାଚିତ୍ର ଅଭିନେତ୍ରୀ । ତାଙ୍କର ସମ୍ପୂର୍ଣ୍ଣ ନାମ ହେଉଛି ପ୍ରିୟଦର୍ଶିନୀ ଚୌଧୁରୀ । ପ୍ରାରମ୍ଭିକ ଜୀବନ ୨୫ ନଭେମ୍ବର ୧୯୮୯ ମସିହାରେ ପ୍ରିୟାଙ୍କର ଜନ୍ମ । ପ୍ରିୟାଙ୍କର ଜନ୍ମ ସ୍ଥାନ ହେଉଛି ଭୁବନେଶ୍ୱର । ପ୍ରିୟାଙ୍କ ବାପା ସରକାରୀ ଚାକିରି କରିଛନ୍ତି । ୨୦୧୩ ମସିହାରେ ହାଇଦ୍ରାବାଦର ସଫଟ୍ଓ୍ବେୟାର୍‌ ଡେଭଲପରଙ୍କୁ ସେ ବିବାହ କରିଛନ୍ତି । ଉତ୍କଳ ବିଶ୍ୱବିଦ୍ୟାଳୟରୁ ସେ ଗ୍ରାଜୁଏସନ୍ ପାସ୍ କରିଛନ୍ତି । ପ୍ରିୟା ନିରାମିଷ ଖାଦ୍ୟ ଖାଇବାକୁ ପସନ୍ଦ କରନ୍ତି । ସେକ୍ସପିୟରଙ୍କ ଉପନ୍ୟାସ ପଢ଼ିବାକୁ ତାଙ୍କୁ ବହୁତ ଭଲ ଲାଗେ । କୁର୍ତ୍ତା- ପାଇଜାମା ପୋଷାକ ତାଙ୍କର ପ୍ରଥମ ପସନ୍ଦ । ପ୍ରିୟା  "ଏନ୍ଡ଼ି ଟିଭି" ରେ ନିୟୁଜ ରିଡର୍ ତଥା ଏକ  "ପ୍ଲେ ସ୍କୁଲ୍"  ଖୋଲିବା ତାଙ୍କର ବହୁତ ଇଚ୍ଛା। ଅଭିନୟ ଜୀବନ: ପ୍ରିୟା ୨୦୦୮ ମସିହାରେ ଅଭିନୟ ଦୁନିଅକୁ ପ୍ରବେଶ କରିଥିଲେ।  "ଡ୍ରିମ୍ ଗାର୍ଲ"  ହେଉଛି ପ୍ରିୟାଙ୍କ ଅଭିନୀତ ପ୍ରଥମ କଥାଚିତ୍ର । ଏହି ଚଳଚ୍ଚିତ୍ରରେ ସେ ସବ୍ୟସାଚୀଙ୍କ ବିପକ୍ଷରେ ନାୟିକା ସାଜିଥିଲେ । ଏହା ପରେ ପରେ ସେ ଏକାଧିକ ଫିଲ୍ମରେ ଅଭିନୟ କରିଛନ୍ତିି । ଅଭିନୟ କରିବା ପୂର୍ବରୁ ସେ ଉପସ୍ଥାପିକା ଭାବେ ବିଭିନ୍ନ କାର୍ଯ୍ୟକ୍ରମ କରିଛନ୍ତି।  "ସଂଗୀତ ସୁରଭି" ,  "ମିତଟିଏ ଗୀତଟିଏ"  ଏବଂ  "ଆପଣଙ୍କ ପସନ୍ଦ" ,  "ହିପ୍ ହିପ୍ ହୁରେ"  ଏବଂ  "ପଲିଟିକାଲ୍ ସର୍କସ"  ପରି ଅନେକ କାର୍ଯ୍ୟକ୍ରମରେ ଆଙ୍କରିଂ କରିଛନ୍ତି। ଦୂରଦର୍ଶନ ଓଡ଼ିଆରେ ପ୍ରସାରିତ ହୋଇଥିବା  "ଶୁଭ ସକାଳ"  କାର୍ଯ୍ୟକ୍ରମରେ ସେ ପୁପିନ୍ଦରଙ୍କ ସହ ଆଙ୍କରିଂ କରିଛନ୍ତି ।  "ଅଲ ଇଣ୍ଡିଆ"  ରେଡିଓରେ ମଧ୍ୟ ଉପସ୍ଥାପିକା ଭାବେ କାମ କରିଛନ୍ତି । ବିବାହ ପରେ ପ୍ରିୟା କୌଣସି ଫିଲ୍ମରେ ନଜର ଆସି ନ ଥିଲେ ମଧ୍ୟ ରିୟଲିଟି ସୋରେ ତାଙ୍କୁ ଜଜ୍ ହିସାବରେ ଦେଖିବାକୁ ମିଳିଥିଲା । ସାର୍ଥକ ଟିଭିର  "ରଜ କୁଇନ୍"  ଏବଂ ତରଙ୍ଗ ଟିଭିର  "କିଏ ହେବ ମୋ ହିରୋଇନ୍ ‌ "ରେ ଜଜ୍ ଭାବେ ନଜର ଆସିଥିଲେ ଏହା ବ୍ୟତୀତ ସାର୍ଥକରେ ପ୍ରସାରିତ ହୋଇଥିବା ଭାଗ୍ୟ ବଦଳିବ ପୁଣି ଥରେ ସୋରେ ଆଙ୍କରିଂ କରିଛନ୍ତି ।